Мисиджан: Искам в Нюрнберг да ме обичат така, както тук - БГ Футбол - Първа лига - Gong.bg\nМисиджан: Искам в Нюрнберг да ме обичат така, както тук\n2 септември 2018, 23:35\nНовото попълнение на Нюрнберг Върджил Мисиджан се завърна в Разград, дни след като реализира трансфер в елитния германски Нюрнберг. Холандското крило ще се присъедини към новия си тим по време на паузата за национални отбори и от средата на месец септември ще започне с игрите за германския тим. Вура застана пред камерата на DIEMA SPORT, в може би последното си интервю в Разград.\n„Офертата от Нюрнберг пристигна седмица преди мача-реванш с Торпедо и последваха преговори. Трудно ми бе да се фокусираме върху мача с Кутаиси, но постигнахме споразумение преди мача от Лига Европа и всичко се нареди добре”, бяха първите думи на Мисиджан пред DIEMA SPORT.\n“Нямаше как да бъде по добре от това да вкарам в последния си мач с фланелката на Лудогорец. Трябваше да се подготвя по най-добрия начин, макар да знаех, че е последният ми мач за отбора”.\n„Първият спомен, който е най-знаков с Лудогорец е, когато Козмин Моци спаси дузпата срещу Стяуа, за да влезем в Шампионска Лига за пръв път. Това е най-запечатаният спомен у мен от Разград”, продължи Мисиджан.\n„Ако феновете мислят, че съм бил най-добрият тук, то ще бъда много щастлив от това. Запазвам добри чувства към тях, но сега гледам напред и ми предстои нова глава в кариерата. Трябва да се постарая в Германия. Искам да покажа моите качества в Бундеслигата, така както го направих тук. Надявам се феновете на Нюрнберг да ме обикнат така, както и тези в Разград”, завърши Върджил Мисиджан.\nНюрнберг Лудогорец Първа лига Върджил Мисиджан


„Струва ли си вниманието?“ | Профилирана Гимназия "Христо Ботев"\n„Струва ли си вниманието?“\nНа 27.04.2021 г., по ученически проект „Струва ли си вниманието?“, на група „Ние избираме“ се проведе тренинг в ПГ „Христо Ботев“ гр. Дупница с ученици от 8 „г“, 9 „а“, 9 „б“, 9 „в“, 9 „г“ и 9 „д“ класове.\nУчениците дискутираха по темата: „Насилието, тормоза и агресията в училището, семейството и обществото“ с ръководителя на проекта, педагогическият съветник Ирена Маврова и с психологa Силвия Димитрова от Сдружение „Знание, успех, промяна“. Участниците бяха разделени на малки групи, в които беседваха за различните форми на насилието – физическо, психическо и сексуално. След това представяха своята работа пред голямата група и взаимно извеждаха изводи по темата.\nСрещата завърши с гледане и обсъждане на късометражен филм „Ти решаваш“. Учениците разбраха, че конфликтите в училище, семейството или обществото могат да се решават по конструктивен начин чрез зачитане личността на Другия.\nЛогическо състезание „Забавна математика“ »


Любов с история: Кои звездни двойки първо бяха приятели преди да се съберат? - Vbox7\n32 970 16.10.2019\nПонякога не трябва да търсим много, за да открием любовта на живота ни. Понякога тя се развива с човек, когото познаваме отдавна и винаги е бил около нас.\nЗнаем за двойки, които се разделят, но остават приятели. Но съществува и обратното - когато приятелството прераства в красива любов. Кои са популярните двойки, при които събитията са се развили точно по този начин?\nМузикантите се запознават през 2014 г. по време на концерт. След това стават най-най-добри приятели. Двамата са толкова близки, че започват слухове, че има нещо повече от приятелство. Е, през юли тази година папараци ги заснемат да се целуват в кафене в Сан Франциско, а малко по-късно тази година официално потвърждават връзката си.


Виж темата - MyFic: Приказка за лека нощ - AnimeS-bg.com\nДата и час: Пон Фев 17, 2020 9:04 am\nMyFic: Приказка за лека нощ\nЗаглавие: MyFic: Приказка за лека нощ\nПубликувано на: Сря Мар 03, 2010 10:47 pm\nПрез девет реки зад десетата, през девет планини в десетата, през девет страни в десетата, имало едно време една ламя - триглавата ламя Спаска. Събудила се тя една сутрин и си рекла:\nКакто и да е, та ламите по някаква причина обичат да отвличат принцеси. Не знам, понякога да ги ядат ли, но доста често когато пристигне героя са си още цели, така че може просто да приемем, че ламите са яко извратени създания и да не навлизаме в подробности.\nТа ламята Спаска решила, че като всички лами трябва да е зла и отвлякла принцесата на кралството. Принцесата била много красива и суетна и си имала вълшебно огледалце на стената. Въпреки, че когато заставала срещу него и го питала:\nОгледалото троснато отговаряло:\n- Че мръдни се да видя....\nДобре де, може би била по-суетна отколкото красива, но все пак ставала.\nЦарят много си обичал дъщерята и решил да повика на помощ най-смелият герой – принцът на бял кон, така де Prince Charming. За нещастие той бил вече зает да спасява Спящата Красавица. Три дни и нощи принцът целува спящата красавица, а накрая си помисли:\n-Може пък наистина да е мъртва?\nКакво мислите, че тогава и казал принцът?\n- Стани ма, п***** заспала!\n- А с целувките няма да избързваме... - казал принцът, слизайки от Спящата красавица, но нека да се върнем на нашата приказка.\nТа царят решил да възложи спасяването на дъщеря си на тримата братя от приказката за златната ябълка. Обещал им да даде ръката й на един от тях и те се разбрали по мъжки (с камък-ножица-хартия) да ходят да се бият с ламята един по един, като този който я убие да вземе ръката на принцесата.\nПрибира се Драконът изморен в къщи и от вратата се провиква:\n- Тройка братя с гарнитура, а за десерт... златна ябълка -отговаря покорно Ламята.\nХмм... не, момент, тук малко избързах, а и май трябваше да има по-щастлив край от сорта на “и те всички живели дълго и щастливо”.\nОк тогава, пръв на ред бил най-големият брат.\nТръгнал към леговището й. видял една пещера и помислил, че е там. Влезнал и извикал:\n- Ламьо, излез гадино проклета!\nИ такааа, след него тръгнал средният брат.\nПочнали да се бият с ламята Спаска. Сече й той първата глава, сече втората... И изведнъж третата глава на ламята му отхапва неговата и я изплюва.\nТръгнал накрая и най-малкият брат.\nПочнали да се бият и той успял да и отреже и последнта глава. Обаче преди да успее да се зарадва на нейното място поникнали две нови глави. Отсякъл и тях - на тяхно място поникнали четири. Пак ги отсякъл - поникнали осем. И тях отрязал - пораснали шестнадесет.\nСякъл юнакът, сякъл... а когато отсякъл 65536-тата глава ламята издъхнала, защото била само 16-битова.\nОтишъл юнакът при царя:\n- Изпълних си обещанието, ето главата на ламята Спаска! А ще изпълните ли сега вашето?\nМуахаха.... Ок де, айде от мен да мине, ще има хепиенд.\nЦарят омъжил дъщеря си за най-малкият брат юнак и всички заживели много щастливо\nПоследна промяна solecito на Чет Мар 04, 2010 12:08 am, променена общо 1 път\nReason: Art е за рисунки...\nЗаглавие: Re: MyFic: Приказка за лека нощ\nПубликувано на: Вто Мар 09, 2010 3:51 pm\nНайсу... отдавна се каня да осатиризирам родни приказки, но ти много арно си го подхванал делото.\nНо за да имаше повече удар в края, щеше да е по-добре да звучи така "Царят оженил дъщеря си за най-малкият юнак и всички заживели много щастливо ."\nПубликувано на: Вто Мар 09, 2010 3:53 pm\nтва е приказка за събуждане\nПубликувано на: Пон Апр 05, 2010 3:28 pm\nХаха, пародиика, радва. На мен ли така ми се струва или на думичката с п има 1а звездичка в повече


Питане за Дайхатцу\nТема: Питане за Дайхатцу\n12-04-09, 23:10 #1\nМоже ли някой да ми каже на кой мотори на БМВ и с коя кутия се монтирва в фероза в роки монтирва ли се такъв двигател от БМВ и с неговата кутия ли си е или с на БМВ\n13-04-09, 14:53 #2\nДо: Питане за Дайхатцу\nЗадал си въпроса твърде "академично", т.е. объркано, ама ще се пробвам да отговоря...поне за Ферозата. Оригинално модела "Бертоне" е чиста Фероза с монтиран двигател 1,6 литра на БМВ 100к.с.( Ферозовия е 96к.с.).Всичко друго по колата си е Фероза - скорости, раздатки, съединител, окачване. Има и "Бертоне" с купе и чаркове от Роки и също с мотор на БМВ, но какъв - не съм сигурен.\n13-04-09, 17:21 #3\nаз като гледам - нищо чудно да стане и от москвич 12ка то си е би ем W\n13-04-09, 18:13 #4\nМнение на lama69\nБертонето с купе на Роки е с 2.7бензин и 2.5 дизел ДВГ,някъде из форума четох че има разлики в "камбаната" на СК,за де пасне на двг от БМВ\n13-04-09, 19:21 #5\nБлагдаря за отговорите.\nМисълта ми е понеже на кутията на този мотор който съм виждал в Ферозата или така наречения М40 мотор на БМВ към тази кутия може да се закачи от 1.6 до 1.8 16клапана който е 140кс.без никакво преправяне а с малки корекции и преправяне стига да има място може към кутията да се закачи и 2.8 24клапана които си е 198кс Има и 3.0 24 клапана който е 245кс\nВапроса е кутията на ферозата/роки дали е различна с тази на модела с даихатцу мотор или се полузва някаъкъв фланец заводски ?\nнякой който има снимки на кутията или схеми нека пусне\nП.С. а както е казал мечо Пух колкото повече толкова повече\n13-04-09, 19:30 #6\nМнение на biko_d\nМного коне си е хубаво нещо, ама помисли какво ще стане с 10-15-20 годишни железа зад двигатела, пресметнати за двигател 100 коня, когато ги ритнат двойно или тройно повече от предвидените?\n13-04-09, 20:34 #7\nи аз минах по тоя път, какъв двигател да сложа на бертонето? Спрях се на 1.8 115 к.с. Отначало мислех за ис, но се отказах по-скъпо щеше да излезе и трябваше да се подменя инсталацията. На по-голям мотор трансмисията няма да издържи.\n13-04-09, 23:18 #8\nПовече от 140-те коня нито ти трябват, нито ще свършат някаква реална работа, освен да се пребиеш на асфалта, или да потрошиш де шо има зад двигателя, в гората.\nРазликата е в камбаната. Ще трябва да правиш камбана, или някакви приспособления, за да можеш да сложиш BMW двигателя на обикновена фероза. Не помня обаче дали камбаната и скоростите са с общ корпус, или камбаната се отделяше. Мисля че бяха с общ корпус, но не съм сигурен.\n14-04-09, 20:02 #9\nНа Ферозата са с общ корпус а на Рокито камбаната се отделя от кутията\n14-04-09, 21:38 #10\nНе че съм тръгнал да слагам голям мотор в малко даихатцу ми просто се информирам за да знам .\nЗа колегата с 1.8 115кс това е мнго корав мотор но ако е с ангренажен ремък си провери тръбичката койято маже разпределителния вал че се запушва и заминава вала за доста бързо време това е съвет към всички с БМВ мотори с ангренажен ремак (М40 1.6/1.\n« Old man emu на Роки. | ПРОМИВКА на РАДИАТОР »\nШаси за Дайхатцу\nОт bvtr във форум DAIHATSU\nПоследно мнение: 03-04-09, 12:41\nДайхатцу Rocky - самоблокиращ диференциал\nОт IvanZ във форум DAIHATSU\nПоследно мнение: 04-10-05, 12:01\nОт ДиДжейДавел във форум Клубове, фирми и организации\nПоследно мнение: 30-07-04, 17:46\nВремената са според GMT +2. Точен час: 12:16.


Ученици заработват по 3 000 лева през ваканцията - Последни Новини от DNES.BG\nУченици заработват по 3 000 лева през ваканцията\nРаботят най-вече като сервитьори, бармани, продавачи, готвачи\n18 авг 2021 08:00, Елка Василева\nУченици изкарват по 3 000 лв. през ваканцията. Навършилите 16 години се трудят най-вече като сервитьори, бармани, продавачи и готвачи, показа проверка на „Телеграф“.\nУчениците от езиковите гимназии са търсени и като рецепционисти. От Главна инспекция по труда съобщиха за „Телеграф“, че за първите седем месеца на годината е издала 5275 разрешения за навършили 16 години. Най-често непълнолетните лица се наемат за дейности, свързани с хотелиерството, ресторантьорството и търговията.\n820 разрешителни за работа на непълнолетни деца е издала Инспекцията по труда във Варна, съобщи шефът й Иван Иванов. Наетите това лято малолетни, на 15-16 години, са само 4-5. Във Варненска област логично е през летния сезон те да са най-търсени от работодателите в сезонните туристически обекти. Динамиката през последните години е много характерна, като броят на наеманите непълнолетни се движи в едно и също темпо с това, което беше характерно за 2018 година. През това лято обаче има увеличение, като в началото му броят на подадените заявления беше около 430. След това по време на работа влизат между 20-30 всеки ден, особено когато активно се наемат непълнолетни, поради недостиг на изпълнителски кадри, желаещи да работят в туризма.\nМасово кюстендилските тийнейджъри напъват да работят през лятната ваканция в Кюстендил. Те са предимно на 16-годишна възраст, тъй като масово ресторанти и кафенета се проверяват от служители на Инспекцията по труда. „При нас в заведението взехме две деца. Те са на 17 години. Миналата година бяха отново при нас, научиха се на занаят и са едни от най-добрите ни сервитьори. Плащаме им минималната заплата, а бакшишите си остават за тях“, коментира собственик на заведение на пъпа на града. Средно един тийнейджър може да изкара между 800-900 лв. в зависимост от заведението и бакшишите. Отделно от това те получават безплатни безалкохолни напитки и кафе.\n„Както и да го смятам аз лично си оставам с чисти по 600 лв. месечно. Това са много пари, помагам на мама и ще имам пари да си купя учебниците и дрехи за новата учебна година“, казва 17-годишната Петя, която е ученичка в Гимназията по туризъм в града. Нейни връстници пък вече са заминали да работят в морските курорти, където има глад за готвачи. „Нашето обучение ни дава тази възможност. Ходим даже и по Кипър понякога. Научили сме да приготвяме много ястия, така направо ни наемат на работа през лятото, знаете, че готвачите са търсени като кадри навсякъде“, разказва и Николета, която ще бъде една от завършващите през месец май.\nОт ГИТ отчитат, че повечето работодатели спазват законодателните изисквания, свързани с полагането на труд от лица, ненавършили 18 години, пише "Монитор". За тях е забранен нощният и извънредният труд, работният им ден е с намалено работно време от 7 часа, за което им се полага поне минималната работна заплата, и имат право на удължен платен годишен отпуск от 26 дни. Инспекцията по труда не е давала разрешения за работа за лица под 14-годишна възраст, тъй като наемането им е забранено. От ГИТ уточниха, че законът допуска да се дава разрешение по изключение на лица, ненавършили 16 години, но те трябва да имат навършени 14 години. Обикновено тези разрешения се издават на творчески екипи за наемане на талантливи деца – театрални трупи, танцови и певчески състави, кино продукции. Издадените 143 разрешения за лица под 16 г. са най-често за наемане на деца актьори.\nОще по темата: ваканцияученициработаИнспекция по труда\nЗа над 30 години нищо не се промени в тази държава,робски,евтин,тежък труд за всички от сърце и в огромни количества..\nТакива работници колцентър няма във държавата\nРаботят децата за без пари в тая пропаднала държава.\nК'во сте се размрънкали? Да работят е полезно и възпитателно, а левовете са винаги добре дошли. Нашите деца също работеха през ваканциите, даже имаше разни за по-големите студенти преди пандемията. Единственото, което не харесвам е, че няма фиксирана минимална часова ставка, както на много места-прим- 8,5$/час, 7евро/час и т.н. Ние като бяхме млади, също се работеше, бригади и стажове, но за наистина символично плащане. Само веднъж ни платиха добре-на национална бригада-Бургаско\nЗа 1700 няма никога да си намериш хора с немски и френски за кол център. Френският започва от 2500 на месец, а немският от 3000 лева.\nНаборната ми служба мина в Джебел.Когато сутрин ние отивахме на занятия, местните вече се връщаха от тютюна убити от недоспиване и работа.С тях имаше и деца по на десетина години.За тях ни инспекция се е интересувала, нито пари са взимали.\n200-300-400-650 лева, това е подигравка с труда на тези деца.\nпромянатъ преди 1 месец\nЗащо ще им плащат нали са на задължителни комсомолски бригади с указ на президента.\nДо 112500 лева за стажант са пари, хвърлени през прозореца.\nЕдин познат , преди доста години отиде на морето, работи 2 месеца - малко му плащали, смени работодателя и при новия за един месец заработи двойно- и още чака да му ги платят.\nДив капитализъм преди 1 месец\nИзползване на детски евтин труд !!!\nМитьо предприемач преди 1 месец\nВ моя хотел в Созопол съм зел 2 девойки и един амсалак се на по 17 г. Момичетата много ме радват и са палави. Амсалака бачка като вол по 14 часа. Даже ги возя в джипа момичетата и си правят селфита. Догодина смятам само пичета от Тоха на по 16 г. да земам. Дъртите ги мързи и се цупят на 800 лв.\nтези пари преди 1 месец\nсе заработват основно с проституция...СТИГА С ФЕЙКНОВИНИТЕ-ПЛАТЕНИ ОТ ГЕРБАВИТЕ ЧОРБАДЖИИ!!!!!!!!\nАма нали в сектор туризъм заплатите бяха под 1к - кой закриля крадците, които не плащат данъци, осигуровки и получават помощи на чужд гръб?\nИли ще е Нeли, или ще е Еллка....цитат - '...Наетите това лято малолетни, на 15-16 години, са само 4-5..." Малолетни според нашето законодателство са лица ненавършили 14 годишна възраст. От 14 до 18 годишна възраст са непълнолетни. Пита се: 1.- редактора ви шизоффренник ли е или олигофффренн? 2.- Сбора на IQ на Нелли и зЕлка дали е повече от 100?\nДо до 11. Ами браво на вас. А останалите милион деца ?\nВсъщност ние имахме стажанти-програмисти на 17г при нас по-миналото лято. Миналото пак дойдоха и след стажа останаха като постоянни служители. Плащахме им по 2500лв. на месец докато бяха стажанти, сега доста повече. Та има и програмисти ученици, но са все от СМГ, НПМГ, ТУЕС или други математически гимназии. Имахме и стажант, който спечели злато на международната олимпиада по информатика преди 2г.\nКеф за работодателите.Нали държавата им плаща осигуровките.\nУченик работник в почивка. Пуши цигара, гледа надписа на кутията - "МЗ предупреждава, че цигарите са опасни за вашето здраве" - и се възмущава:- А на лопатите нищо такова не пише.\nАйде пак почнахте изкуствено да вдигате стандарта на живот!


Насилие на екрана, по улиците и в главата - e-vestnik.bg\nНасилие на екрана, по улиците и в главата\nГардове изнасят от Съдебната палата ранения Златомир Иванов-Баретата, а той сочи с пръст откъде са изстреляни куршумите. Подсъдимият за наркотрафик, организирана престъпна група и убийство оцеля с 4 куршума в тялото. Снимка: БТА\nЧувствам се пълен идиот. Стреляха по човек с прякор на военна шапка и се разтреперих. Изгледах и изчетох всички материали в СМИ по случая и ми се образуваха нерви. И през цялото време си мислех – от какъв зор ще има мартеница с атентатора на Доган.\nАсоциацията вероятно дойде от факта, че там пък бе замесен газов пистолет, също символ на насилие, който дълго и продължително гледах на екрана и по сайтовете в Интернет. Почуствах се като оня пенсионер, който гледал „В света на животните“ по „Дискавъри“ как две хлебарки воюват за женската. Накрая по-силният откъсва главата на съперника си, оправя женската и си заминава. Гледайки всичко това пенсионерът станал, загасил телевизора и казал: „Навсякъде едно и също – насилие и секс, секс и насилие“.\nВключваш телевизора, заглеждаш се в новините или в някой филм и ти се приисква да пийнеш валидол. Да си вземеш билет за самолета и да помахаш с ръка на мръсна България. Тъжно. Традицията у нас е такава. А не е ли време да променим традицията?\nНе знам? Попадам на информация в печата, че англичаните ни готвят „ново двайсе“ след онова, което писаха в британските вестници: “Не идвайте във Великобритания! Пълно е! … със: алкохолици, азбест, лоши строежи, епископи, британци, хулиганчета, списание “Клозър”, корумпирани политици, съкращения, “Дейли Мейл”, съмнителни учени, наркотици с глупави имена, пияници, умиращи пчели, умиращи дървета, фашисти, дебеловрати глупаци, чужденци, Джордж Осборн. Ние мразим себе си – сигурно ще мразим и вас.” …\nНовото „двайсе“ е, че англичаните ще ни разпитват за сериали заради гражданство. Вътрешното министерство в Лондон въвежда нов тест, по който ще бъдат изпитвани чужденците, желаещи да получат британско гражданство. Те вече ще трябва да имат тънки познания за историята, културата и традициите на Острова, включително обичаи и известни телевизионни сериали. Тестът съдържа 24 въпроса, на които трябва да се отговори за 45 минути. Изпитът се зачита при 75% верни отговора. Министерството е издало и наръчник за подготовка.\nКандидатите за британски паспорт ще трябва да отговарят на въпроси като коя забележителност е праисторически паметник, който все още стои в графство Уилтшър? Кое е името на адмирала, загинал в морска битка през 1805 г., чийто паметник се намира на площад Трафалгар в Лондон? Кой светец е пазител на Шотландия? Кое цвете се носи традиционно от хората на Деня на възпоменанието? На каква възраст можеш да бъдеш член на съдебно жури? Каква е титлата на човека, който председателства дебатите в Камарата на общините?\nСложно! Дали да не имигрираме в Турция? Все пак ние много добре знаем каква е вината на Фатмагюл!\nКакво става? Кой ни убеждава в това, че за всичко може да се пише и говори, че няма забранени теми? Защо всеки ден има информация на екрана за някакъв насилник, убиец или катастрофа? И не една. Всичко ли е толкова лошо? Или нас ни убеждават СМИ, че всичко е много лошо, мръсно и е изпълнено с насилие? Защо българските „режисьори и сценаристи“ изпитват толкова силно влечение към всякакви гадове и бандити? И защо така често българските отрицателни герои изглеждат така положително на екрана. Добър полицай? Само в приказките. И няма да има никъде другаде, защото в главите на малките граждани на България засяда отрицателният образ на слугите на държавата и да го избиеш от там става практически невъзможно.\nОткъде всички тези изверги, които избиват, насилват, убиват? От екрана. След като на филм е възможно, защо и в живота да не е? За делото – кога обидили, оскърбили…и тръгват нещата. Яко, като на екрана на телевизора или компютърната игра – избиваш тълпа от „лоши“ и ставаш герой в Интернет.\nА всичко е толкова просто. В съзнанието на много от нашите деца вече има друга норма и тя не е същата, която е в нас. След като се псува на майка в киното, защо да не се псува на майка и на улицата? Да псуваш на майка така, както псува известен актьор от сериала. И защо младият човек да не прилича на известна звезда от шоу бизнеса? Може просто да стане същата отвързана дебела свиня-травестит.\nВече всичко е възможно. По дяволите всички. И морала, и хората… За себе си разбрах, че боклукът по улиците стана за децата норма. Ако мен ме дразни, то тях, обаче, по никакъв начин! Те не са виждали чисти улици и не знаят какво е това град без фасове, найлонови пликчета, бутилки и гилзи от патрони. Насилие и мръсотия на екрана, на улицата и в главите.


Взривиха колата на Сашо Диков - News.bg\nАвтомобилът на журналиста Сашо Диков е бил взривен снощи около 22.00 часа. Около килограм взривно вещество е предизвикало експлозията.\nТова е станало на паркинга пред блок 259 в столичния квартал „Гоце Делчев", където живее шефът на Канал 3. От взрива са се разхвърчали части от леката кола, която е силно повредена.\nСчупени са стъкла на жилищната сграда.\nВзривът е бил поставен пред предната лява гума на колата, уточнява Дарик.\n"Жив съм, нищо ми няма. В 22.00 часа гръмна колата. Тя беше паркиране пред жилището, в което живея. Чу се силен гръм. Това е служебната ми кола, която карам от пет години. Пострадала е най-вече предната част на автомобила. Шофьорската врата е доста изкривена, задната броня е отхвърчала на 10 метра", коментира Диков.\nТой допълва, че не е получавал никакви заплахи: „Колкото и неубедително да звучи и неправдоподобно, но не са ми отправяни предупреждения".\n„Взривът е бил зверски. Ако е имало човек вътре, е щял да бъде убит. По страшното е, че ако е имало случайно минаващи хора в радиус от 2-3 метра, те едва ли са щели да останат живи", коментира още Диков.\nСпортният журналист няма предположения кой може да е взривил автомобила му и по какви причини.\n„Нямам - защото ако имам, то трябва да имам сериозни съмнения и доводи -поне сериозни такива предположения, за да кажа каквото и да било в тази ситуация", пояснява Диков.\nЗасега не е установена какъв е видът на взрива.\nВътрешният министър Цветан Цветанов е убеден, че ще бъдат задържани и разкрити виновните за взрива на колата на Сашо Диков. По думите му в момента разследващите работят по случая. „Знаете, че след всяко едно престъпление има технологично време, за да може колегите да си свършат своите професионални задължения", обясни силовият министър. „Смятам, че е добре да дадем малко спокойствие, за да могат да свършат това, което са предприели като действия", подчерта Цветанов.\nТой не изключва да има политически оттенък във взрива. „В момента сме в предизборна кампания и това го отдавам повече като част от някои лица, които смятат, че това може да бъде полезен инструментариум в тази предизборна кампания", зави още той. „Аз мога да ви уверя, че страната изглежда спокойно", каза Цветан Цветанов. Той припомни многото арести откакто той е министър на вътрешните работи. „Разбира се, че има какво още да се желае", посочи той.\n"Взривът е достатъчно силен, но дали е поставен с цел сплашване или с друга цел е рано да се каже. Каквито и да са мотиви обаче, трябва решително да осъдим подобни актове", заяви от своя страна временният вътрешен министър Веселин Вучков.\nТой допълни, че са задействани всички методи за разкриване на престъплението и неговия извършител.\nВременният вътрешен министър не изключи версията взривът да е с цел предизборна провокация, но бе категоричен, че ситуацията върви към успокояване. По думите му е възможна връзка с експлозията пред редакцията на вестник „Галерия", по време на която в страната отново имаше посещение на европейски лидери.\nТой коментира още, че извършителите на подобни добре организирани престъпни актове трудно се разкриват, но има вяра в професионализма на служителите на МВР.\nИздирват се очевидци и свидетели на взривената кола, съобщиха от МВР.\nИзвършен е оглед. Установява се вида на взривното вещество и неговото количество. Издирват се очевидци и свидетели. Предстои втори оглед на мястото. Образувано е досъдебно производство.\n"Очаквам от изпълнителната власт наистина да даде всичко от себе си, за да се разкрият виновниците". Това зави кандидатът за президент от ГЕРБ Росен Плевнелиев.\n„Тези, които залагат бомбите на известни журналисти, да си носят отговорността за това, че в крайна сметка ние сами само с полагане на усилия, само с интеграция, само вяра, че не с бомби, а с имидж, репутация и много работа, ще вървим напред", допълни той.\n„Винаги преди избори за съжаление е било така и това е разликата между нас и останали - ние правим положителна кампания, ние правим кампания лице в лице и хиляди стиснати ръце на ден", подчерта Росен Плевнелиев.\n„Ние не вадим компромати, ние не подкрепяме по никакъв начин агресията и напрежението", категоричен бе той.\nВзривиха колата на приятелката на Божо Кравата\nДете падна от опасна катерушка в столичния квартал "Гоце Делчев"\nВзривиха колата на земеделец в дупнишко село\nна 17.10.2011 в 02:39:10 #138\nХахахах смешнициии, смешниции това всичко е предизборна обстановка с цел дискредитиране на правителството, не го ли разбрахте...?!?!\nна 17.10.2011 в 02:38:00 #137\nКолко сте жалки това се прави умишлено в момент на посещение на евроделегацията в София! Всичко е с предизборна цел...\nна 16.10.2011 в 16:25:58 #136\n"Знаете много добре за посещението на изключително влиятелни политици от ЕС в България. Няма как да не се направи аналогия. За всеки български гражданин става абсолютно ясно за случая пред „Галерия”, пред двете партийни централи на РЗС и Синята коалиция. За пореден път се доказва, че някой иска точно това", смята зам.-председателят на НС Анастас Анастасов. За мен това обяснение е напълно достатъчно. Случващото се има една логика, а тя е точно тази.\nна 15.10.2011 в 00:30:07 #135\nЕй, ченгета, какво става с убиеца от Борисовата градина? Надявахте се, да забравим? Аз ще ви напомням ;)\nна 15.10.2011 в 00:01:39 #134\nСамо не ми е ясно защо трябва да страдат всички хора, коти по някакъв начин не харесват досегашното управление за 20те години?\nна 14.10.2011 в 23:15:38 #133\nДолни същества са от опозицията.Позволяват си да застрашават невинни животи в желанието си да сринат ГЕРБ пред Барозу.Умело, но прозрачно!Още повече ще ги намразим и още повече хора ще подкрепим Плевнелиев!\nна 14.10.2011 в 22:37:07 #132\npusi | 14.10.2011 21:22 Много ги разбираш нещата,ама ходи го докажи в съда след,като си много сигурен.Колкото и да пишете едно е ясно,че Боко е комуняга и дори е по-зле от Хамстера.Ако го няма Боко,няма да има и ГЕРБ.Такава еднодневка,като ГЕРБ ще последва съдбата на НДСВ.Аз съм сигурен,може да си го запишеш това. Всъщност това е ясно на всеки,който е независим от политическите партии.Много ми е интересно,какво толкова ми ги хвалите ГЕРБ все едно сте по добре при тях.\nна 14.10.2011 в 22:26:25 #131\nOsoben pogled, през особено тъпата ти глава не минава ли мисълта, че ако това, което си написал е вярно, всички тези политици от ЕС нямаше да се изсипят в България, за да подкрепят правителството? Или смяташ, че си по-осведомен от европейските служби и си прозрял престъпната същност на сегашното управление, а всички останали са заблудени? Защо не дойдоха да се срещнат със Станишев? Или с Янка палавницата? Много са ви неубедителни --------------------- ГЕРБ,ГЕРБ,ГЕРБ\nна 14.10.2011 в 22:22:05 #130\nOsoben pogled | 14.10.2011\t19:52 pusi, странно е под една новина от която лъсва престъпната същност на днешната власт, ти да издигаш лозунги в подкрепа на тази същата власт! Защо "ГЕРБ"? За да продължат да взривяват коли по улиците? Ти трезво мислещ човек ли си??ГЕРБ взривявал коли хахаххаахахах.Ти гледа ли репортажа за цялата случка пред дома на "топ журналиста" Сашо Диков,очевадно е че гн-Диков умишлено е паркирал автомобила си най-накрая зад всички други,точно под дърветата за да няма други щети.Престъпника Алексей Петров е главно действащото лице,а Сашо Диков е неговото протеже в журналистиката.\nна 14.10.2011 в 22:08:43 #129\nората праат избори така разбират, така си ги и правят.\nна 14.10.2011 в 21:49:51 #128\nхубавото е, че темата не се е "развихрила" с маса коментарии и замира. това показва, че аудиторията все пак е запазила чуството си за реалност и куку-форумците са се уморили бързо в ръсенето на безсмислени коментарии. стоянк-е, само да спомена, че кометарът е доста на място и има голяма доза истина в него. чалгаршината в БГ е поголовна и случилото се снощи само потвърждава тази тъжна реалност. приятни Събота и Неделя\nна 14.10.2011 в 21:42:28 #127\nПрепикавам лениво синия вентилатор преди вечеря. Като смеля после - естествено, ще го посера, да.\nна 14.10.2011 в 21:04:17 #126\nДа, бе да, ГЕРБ са го взривили този "журналист". Както се вижда този акт е най-малко в полза на ГЕРБ... Можеха да му пратят "нашата" полиция ... Пък и ББ ходи там при "професора" ... доста успешно. Спорен е въпроса доколко Сашо Диков олицетворява свободното слово. По скоро той е създател на т.нар "диковизия", махленска телевизия със странни предавания и безкрайни включвания на пияни фенове. Попадал съм на нея няколко пъти, повече от 30сек не може да се гледа. За Галерия важи същото, тук даже спор не може да има, лъжат кат цигани. Сашо Диков го заплашват постоянно, даже в ефир, едва ли може ще може да се изброят всички заплашвали го. Той се омеси с едни странни хора като Дамбовеца, Ал.Петров и др, Те може и да са му "приятели", но имат и много врагове (техни жертви). При взрива в Галерия, май пак имаше някакви гости от Европа.\nна 14.10.2011 в 20:43:30 #125\nна 14.10.2011 в 20:29:06 #124\nТака е в държавата на мутрите - неудобните журналисти се гърмят, сплашват, понякога и убиват Как никой не гръмна колата на най-голямата подлога на властта Ники Дудука ДОЛУ ГРАБ\nна 14.10.2011 в 20:05:28 #123\nна 14.10.2011 в 18:37:24 #122\nна 14.10.2011 в 18:36:33 #121\nХер Мамут Същия беше фатмак артелчик като бях в казармата\nна 14.10.2011 в 18:27:13 #120\nНима това не е Чичо Зелчо (фатмакът Проданов)?!? http://alfa.kachi-snimka.info/viewer.php?id=viu1318582028p.JPG\nна 14.10.2011 в 18:24:35 #119\nстоянке версия 2011, ти си на верния път, Доган е хвърлил око на Петя но бащата е твърдо против тя да ходи в саръите затова се е наложило Доган да вземе мерки!\nНачало / У нас / Взривиха колата на Сашо Диков


Къща Ани в Черни Осъм на цени от 100 лв, отзиви, снимки, информация - Почивка.бг\nКъща Ани, Черни Осъм разполага с леглова база от 22 места.\nАко мечтаете за спокойна и пълноценна ваканция, далеч от сивотата на градското ежедневие, отдайте се на магията на природата и планината и не се колебайте да посетите вила Ани.\nВила Ани се намира в махала Бъзево на очарователното планинско село Черни Осъм, в непосредствена близост до минерален извор и брега на река Черни Осъм.\nМестоположението на вилата създава отлични възможности за туризъм и екскурзии в планината и пикници, барбекю, риболов и слънчеви бани в прохладата на реката.\nГолямата къща Ани любезно предлага на своите гости един просторен апартамент за шест души, две двойни стаи и една четворка. Всяка от стаите разполага с отделен санитарен възел.\nМалката къща Ани се състои от две двойни стаи на втория етаж и една тройна стая на първи етаж с отделни баня и тоалетна. Всяка една от двете къщи разполага с кухня и столова за своите гости, барбекюта, двор заграден и обезопасен за малки деца, открит басейн.\nСело Черни Осъм e кацнало на двата бряга на река Черни Осъм, в подножието на връх Голям Купен /2169 метра/ и връх Васил Левски /2166 метра/. Селото се намира само на 2 км от Троянския Манастир, трети по големина в България, основан преди 4 века.\nБалканджийските къщи, следващи пътят на реката, започват след манастирската порта на Троянския манастир и достигат входът на природен резерват Стенето. Тук се намира големият Природонаучен музей, съхранил над 700 експоната - богатата старопланинска фауна.\nВ селото има национално училище за планински водачи Черни Осъм. За всеки обичащ планината и силните усещания, алпийски клуб Черни Осъм предлага живописни еко-пътеки и маршрути. В селото е развит селският туризъм.\nЧерни Осъм, махала Бъзево\n3* Хотел Фея (17 км)\nКъща за гости Пролет (26 км)\nКъща за гости Иван, Черни Осъм (1.4 км)\nКъща Почивка, Черни Осъм (1.4 км)\nКъща Динеа, Черни Осъм (1.9 км)\nВилно селище Дъга, Троян (2 км)\nКъща Жеравица, Черни Осъм (2 км)\nКъща Горски водопади, Черни… (2.5 км)\nКъща Ариранг, Черни Осъм (2.5 км)\nПриродонаучен музей - село… (1.8 км)\nТроянски манастир (4 км)\nСкален мост Крали Маркова д… (10 км)\nРезерват Стенето (11 км)\nЦентрален Балкан (национале… (12 км)\nКайзера (механа) (5.5 км)\nСтарата къща (механа) (7.5 км)\nПри войводите (механа) (7.5 км)\nТроян (механа) (8 км)\nкъща 7 1 100 лв 100 лв няма цена няма цена няма цена\nкъща 15 1 150 лв 150 лв 200 лв 200 лв 150 лв


МОЖЕ ЛИ НА ЗАЙЦИ ДА СЕ ДАВАТ ПЪПЕШИ ОТ ПЪПЕШ ИЛИ ПЪПЕШ - ЖИВОТНИ - 2021\nЯдат ли зайци кори от пъпеш\nПрез топлия сезон, когато има много плодове и зеленчуци, можете да ги въведете в диетата на зайци, за да обогатите тялото на животните с витамини. Един такъв продукт са кожите от пъпеш. Възможно ли е да ги дадете на зайци и в какви обеми прочетете по-долу.\nМогат ли зайците да получат пъпеши от кори за пъпеш\nКората на пъпеш в менюто на зайците се разрешава да се въвежда в минимални количества, защото е трудно смилаема от стомаха. С увеличаване на препоръчителната норма продуктите могат да имат отрицателен ефект върху състоянието на храносмилателния тракт на животното.\nЗнаете ли Зайците имат раздвоена матка, така че могат едновременно да носят 2 потомства, заченати в различно време с различни мъжки.\nПреди да дадете на домашния любимец такава храна, трябва да оцените полезното му въздействие върху организма на животните и възможните вреди. Въз основа на тези показатели можете да направите пълноценна диета за домашни любимци, обогатена с подсилена храна.\nВъпросните продукти са източник на:\nвитамин А, С, Е, група В;\nкалций и други\nДинените кожи и целулозата съдържат голямо количество фибри, които помагат за почистване на храносмилателния тракт, подобряване на храносмилането. В допълнение към положителен ефект върху храносмилателния тракт, пъпешните кори имат възстановителен ефект върху целия организъм на животното. Спомага за укрепване на костната тъкан. Витамините от група В участват в изграждането на мускулна тъкан и централната нервна система.\nВажно! Преди да дадете пъпеша или корите му на зайците, не забравяйте да се уверите, че те нямат проблеми с храносмилателния тракт. Ако наскоро заекът е лекуван за заболявания, свързани с лошо храносмилане, даването на продукта е противопоказано.\nВ случай на непоносимост към продукта или надвишаваща препоръчителната норма, може да се наблюдава следното:\nхраносмилане, придружено с пълен отказ от храна и летаргия;\nПъпешът и кората му са напълно противопоказани за куклени и кърмещи зайци.\nЗайците могат да започнат да хранят пъпеш и корите му само от 4 месеца. През този период храносмилателният тракт се формира напълно при животните и те ще могат да усвояват толкова тежки продукти.\nВидео: Могат ли зайците да имат кори от пъпеш и пъпеш\nКолко правилно и в какво количество могат да се дават обелки от пъпеш на зайци\nПо-често от 2 пъти седмично корички и месо не могат да бъдат въведени в менюто на животните. На ден се хранят 15-30 g продукти, в зависимост от възрастта на домашния любимец, сутрин и следобед. През нощта пъпешните кори не се хранят, тъй като това може да причини храносмилане и подуване на корема.\nПреди да сервират коричките, те трябва да бъдат подготвени. Плодът се измива, нарязва се наполовина. След това изрежете корите, оставяйки 2-3 мм пулп върху него. За първи път дайте много малко парче от кожата - не повече от 5 г сутрин. В продължение на 2 дни следете състоянието на домашния любимец. Ако няма подуване на корема, диария или запек, следващия път увеличете порцията с 5 гр. Така постепенно донесете порцията до 15 г, а след това до 30 г, докато животното остарява.\nВажно! Колкото по-малко е теглото на заека, толкова по-малка трябва да бъде частта от пъпешните кори.\nНе всички зайци нетърпеливо ядат почистване от пъпеш. По-добре е да се смила и дава заедно със сено, но не и със сочни билки или плодове / зеленчуци. Комбинацията на разглежданата хранителна добавка с други сочни плодове ще повлияе неблагоприятно на състоянието на храносмилателния тракт.\nБеритба и съхранение на пъпеши за зайци за зимата\nОбогатяването на диетата на домашни любимци с пъпеши може да се направи и през студения период, ако знаете как да го съхранявате. Късните сортове от тази култура са подходящи за дългосрочно съхранение. Леко недозрелите плодове се съхраняват по-дълго, с тъпа мрежа. За да развалят по-малко пъпешите, те се третират с горещ парафин в опашката. Можете да запишете плодовете, като ги окачите в мрежи един по един или ги поставите в кутия с пясък.\nтемпература - +2 ... + 6 ° С;\nвлажност - 75–80%;\nПлодовете на ранните култури се съхраняват не повече от 1 месец, по-късно - 3-6 месеца.\nКорите могат да се изсушат във фурна при температура от + 90 ° C. Изсушените продукти се смилат на прах и се поставят в стъклен съд. Съхранявайте на стайна температура в тъмен, сух шкаф. Прах от пъпешка кора също се дава 2 пъти седмично, по 30 г всяка, като се смесва със зърно. Също така разберете дали дивите кори и месото могат да се дават на зайци. Корите от пъпеш са източник на голямо количество витамини и минерали за зайци. Основното е да ги давате правилно и да не надвишавате препоръчителната доза.


Elseve Color Vive - Балсам за боядисана коса - store.bg\nКозметика Грижа за косата Балсами За боядисана коса Elseve Color Vive Conditioner - Ба...\nРазмери на опаковката 7.00 / 18.50 / 3.20 cm\nБалсамът на "L'Oréal" подхранва, ревитализира и защитава боядисаната коса до 10 седмици*. Той удължава блясъка и интензивността на цвета**. Балсамът омекотява косата и я прави лесна за разресване. Подходящ е за боядисана и на кичури коса.\nФормулата е обогатена с екстракт от червен божур, който възстановява структурата на косата, подхранва я и ѝ придава блясък. Вложен е UV-филтър, който предпазва косъма от ултравиолетовите лъчи и по този начин защитава цвета от избледняване. Добавено е масло от кокос, което хидратира и заздравява косата, прави я мека и еластична.\n* Инструментален тест, при употреба на шампоан и балсам от серията "Color Vive".\n** Потребителски тест, при употреба с шампоана от същата серия.\nНанесете върху мокра коса, след измиване с шампоан.\nОставете да подейства 1 минути.\nЗа най-добри резултати, използвайте заедно с шампоана от същата серия.\nЗа да оцениш балсама "Elseve Color Vive Conditioner", избери цифрата отговаряща на твоята оценка по десетобалната система:\nБоя за коса Loreal Casting\nКозметика за коса "Spa Master Professional Anti-Age Line"\nИзползваните в представянето на ластик "Elseve Color Vive Conditioner - Балсам за боядисана коса" текстови, графични и други материали са собственост на носителите на авторските им права.


Дестинация Дряново Дестинация Дряново 24.05. - празнично шестие за Деня на българската просвета и култура - Дестинация Дряново\nP.S. Как мина събитието: Духов оркестър и мажоретен състав поведоха шествието за 24 май в Дряново\n10:30 ч – празнично шествие от пл. Колю Фичето до пл. Възраждане\n11:00 ч – концерт в Културния дом на колективи при читалище „Развитие-1869“\nВ град Дряново всяка година се отбелязва националният празник 24. май – Ден на българската просвета и култура и славянската писменост. Настоящи и бивши ученици, деца от детските градини и учители ще се включат в празничното шествие, което ще започне в 10:30 ч от пл. Колю Фичето, ще мине по главната ул. Шипка и ще завърши на пл. Възраждане. А от тротоари и прозорци дряновци и гостите на града ще гледат с любопитство.\nЕто и кратък клип от шествието през 2014 г., когато начело беше Общински духов оркестър-Велико Търново:\nПразничното шествие за 24 май в ДряновоПразничното шествие за 24 май в #Дряново през 2014 г. По традиция ученици от училищата в общината и деца от детските градини тръгнаха от площад „Колю Фичето“ и стигнаха до Културния дом, където празникът продължи с концерт. Начело на шествието тази година беше Духов оркестър – Велико Търново.\nPosted by Дестинация Дряново (Destination Dryanovo) on Sunday, 7 December 2014


Разчистен е пътят към ново споразумение за партньорство между ЕС и Русия | Новини и анализи от Европа | DW | 20.05.2008\nРазчистен е пътят към ново споразумение за партньорство между ЕС и Русия\nАко междувременно не се случи нещо неочаквано, в края на месеца външните министри от Европейския съюз ще дадат зелена светлина за преговорите с Русия по сключването на нова спогодба за партньорство.\nПреговорите по сключването на споразумение за партньорство ще започнат най-вероятно в края на юни\nПо този начин приключва едно упорито и продължило година и половина боричкане за мандата по преговорите. Първо Полша блокираше разговорите с Русия, последно - Литва създаваше проблеми. Вътрешната блокада демонстрира, че след източното си разширяване през 2004 година ЕС среща сериозни затруднения да говори на един глас. Новите държави-членки, за разлика от старите, не гледат на Русия като на потенциално най-важен партньор за Европа, а в много случаи все още като заплаха. Москва трябва да бъде държана на разстояние, се чува често в Брюксел, почти като че ли Студената война още не е завършила.\nВ това отношение надали много нещо ще се промени и със започването на преговорите, очаквано на срещата на върха ЕС-Русия в края на юни. Точно обратното:\nпреговорите ще са трудни и сурови\nзащото сега на масата ще бъдат извадени всички онези щекотливи спорни въпроси, натрупали се през последните месеци. А по нито един от тези въпроси не се очертава бързо спразумяване.\nЕвропа е зависима от руски енергийни доставки\nИзточноевропейците искат да постигнат две неща преди всичко: Русия да поеме задължения и да даде правни гаранции за доставките на газ и петрол, от които са зависими редица страни в ЕС. И Москва най-сетне да престане да притиска съседни страни като Украйна или Грузия. Русия не бива да използва доставките на газ като "оръжие" и да си създава "нови зони на влияние", тези искания издигат източноевропейски дипломати в Брюксел.\nНадали обаче може да се очаква, новият руски президент Медведев да откликне на тези искания.\nМосква има сериозни резерви срещу исканията на ЕС\nвъв връзка с енергийната политика, заяви руският пратеник в ЕС Чишов в средата на април в Брюксел. Най-вече европейската енергийна харта, която има за цел да осигури договорна сигурност, е трън в очите на Москва. Докато други важни доставчици на енергия като САЩ или Норвегия не подпишат хартата, Русия също няма да го стори.\nЩе одобри ли новият руски президент Медведев исканията на ЕС?\nРазпра се очертава и за Грузия. Русия подкрепя отцепническите републики Абхазия и Южна Осетия, ЕС иска точно обратното: териториалната цялост на Грузия.\nНе може да се изключи, спорът около Грузия и енергоснабдяването да ескалира и разговорите да се окажат\nИ провал на преговорите за спогодба за партньорство не може да бъде изключен. Това обаче не би било в интерес на ЕС. Грузия е само дребна риба в сравнение с проблемите в Иран или Близкия изток, където Европа се нуждае непременно от Русия за разрешаването на проблемите.\nА що се отнася до енергоснабдяването, Европа и без това трябва да се погрижи за нови, надеждни доставчици. Няма смисъл да се обижда най-важния доставчик, докато няма алтернатива.\nЕС и Русия - сложен, но важен съюз\nОчевидно Комисията на ЕС вече е проумяла това. В последно време от Брюксел се чува, че преговорите с Москва не бива да се провалят заради енергийната харта.\nВместо да се задълбочават в проблемите и да капризничат, европейците биха сторили добре, да се съсредоточат върху онези сфери, където напредъкът е възможен, като търговията и политиката за сигурност.\nСъс сигурност преговорите с Русия няма да са от леките. Ала вече би било немалко спечелено, ако ЕС премине спрямо Москва най-сетне към по-цялостно и по-единно поведение.\nРусия - експеримент с двама царе (02.05.2008)\n"Русия-експеримент с двама царе". Под това заглавие виенският "Ди Пресе" помества статия от публициста Бурхард Бишоф. Предлагаме Ви основните моменти от този анализ:\nГазпром и Европейският съюз (31.01.2008)\nЕС е силно зависим от руските петролни и най-вече газови доставки. Но колко предвидима е Русия, като газов доставчик и какви стратегии преследват Газпром и другите руски енергийни концерни спрямо ЕС?\nЗа руската политика на конфронтация със Запада (21.01.2008)


EXCELLAGE - науката на съвършенството\nЗнаете ли, че както хората, така и клетките на нашата кожа комуникират помежду си? Последната иновация на Institut ESTHEDERM - гамата EXCELLAGE подобрява междуклетъчната комуникация, доставяйки на кожата плътност, подхранване и сияние\n19 February 2019 10:45\nEXCELLAGE КРЕМ Интензивно подхранва кожата, реуплътнява и възвръща сиянието. Комфортната плътна и гладка текстура се трансформира в кадифен воал при контакт с кожата.\nВъзстановена междуклетъчна комуникация\nЕстественото стареене на кожата се характеризира с нарушено поведение на конексините – малките мембранни протеини, участващи в обмена, регулиращ жизнените функции на клетките. Това води до нарушения в структурата на кожата и отслабване на жизнените ѝ функции.\nС времето клетъчното сцепление в епидермиса отслабва, дермалните елементи (колаген, еластин, хиалуронова киселина), които поддържат кожата еластична и с младежки тонус намаляват, а защитните ѝ механизми не са така устойчиви. Чрез стимулиране на конексините с технологията „умен полизахарид“ в серията EXCELLAGE и възстановяване на междуклетъчната комуникация, структурата на кожата укрепва, възвръща се по-плътният ѝ и стегнат вид, микрорелефът постепенно се изглажда и тя засиява.\nПатентът REPAIR+ комбинира биомиметичен пептид и Центела Азиатика, за да укрепи поддържащите структури на кожата и да достави силно реуплътняващо действие, чрез което кожата е видимо по-еластична. Оптимизирането на колагеновия синтез изцяло регенерира и възстановява младежката свежест. Технологията REPAIR+ предотвратява и дермалните микролезии, като по този начин изпълва хлътванията и предотвратява отпускането.\nСетивни текстури и интензивно подхранване\nЦенното масло от камелия в продуктите от серията EXCELLAGE се добива от остров Чеджу-до, Корея, който е обект на световното културно наследство на Юнеско. Маслото се събира веднъж годишно и има невероятно подхранващо и омекотяващо действие. Много богато на олеинова киселина – Омега 9 мастна киселина – има способността да предотврати липидната пероксидация, отговорна за настъпване на изменения в клетките. Маслото от камелия предпазва кожата от оксидативен стрес, а в комбинация с витамин PP укрепва кожната бариера и намалява отделянето на ензима, отговорен за разграждането на колагена. Устойчивостта на кожата на външни дразнители се повишава, а дискомфорта, който изпитва, намалява.\nСияйна и здрава кожа\nФормулите на продуктите от серията EXCELLAGE комбинират изключителното действие на растителен гликобиополимер, за да осигурят изглаждащо действие върху микрорелефа. Текстурата на кожата става по-фина, тенът е избистрен и озарен, благодарение на soft focus действието на микрочастиците.\nЗащита от фотостареене\nВсички продукти от серията EXCELLAGE съдържат патента GLOBAL CELLULAR PROTECTION, който осигурява защита на вътреклетъчно ниво срещу действието на свободните радикали и преждевременното фотостареене на кожата.\nКлетъчна вода във всички формули\nКлетъчната вода е в основата на всички формули на ESTHEDERM и спомага за по-дълбокото и ефективно действие на активните съставки. Клетъчната вода е с оптимални нива на минерални соли и запазва водата, която е естествено налична в кожата.


Първото нещо, което видиш на тази картина, разкрива важна част от характера ти! - Мили Новини\nВярно и полезно! Позата, в която спиш най-често,...\nНе вярваш в духове? В това училище успяха...\nСамо 1 на 8 човека може да реши...\n42 скандални провала, които ще те разсмеят до...\nВ последните минути живот майка решава да сподели...\nНевинни детски рисунки, от които родителите останаха с...\nТе оставят котката си сама с три бебета...\nЖена качи снимка в социалните мрежи, 8 часа...\nМесец ноември наближава, пълен месечен хороскоп! Много точен!...\nНай-добри приятелки си правят селфи снимки по време...\nСлед като напусна бременната си любовница, 9 месеца...\nАко някога се натъжиш и се чувстваш гадно,...\nБременна жена поиска никой да не и подарява...\n10 странни неща, за които нямаш ни най-малка...\nПървото нещо, което видиш на тази картина, разкрива важна част от характера ти!\nВсички ние знаем, че нашето съзнателно „аз“ се комбинира отлично с нашето подсъзнателно „аз“. Тези две същности постоянно си влияят. Именно за това съществуват много тестове, които ни спомагат да разберем нашето подсъзнание и какво то ни разкрива.\nПогледни внимателно тази снимка, избери един от обектите и виж какво ще разкрие той за теб и твоя характер.\nЕлха – Ако това е първото, което видя на снимката, то за теб можем да кажем, че обичаш да властваш и да доминираш над останалите. В кръвта са ти организационните способности.\nМомиче – ако тя ти е направила най-силно впечатление, то за теб можем да кажем, че обичаш да изпипваш всичко докрай. Търсиш съвършенството в този свят и гледаш позитивно на нещата. Нямаш търпение за всяко едно нещо, което ти предстои в живота.\nЧадър – ако той ти е направил най-силно впечатление, то ти си от хората, които не обичат да изразяват своите емоции. Ти обичаш да държиш всичко под контрол и да запазиш вътрешния си мир. В теб може да бушува море от чувства, но никой няма да разбере това, освен ако ти не пожелаеш.\nЛюлка – ако това е първото нещо, което те е грабнало от картинката, то за теб може да се каже, че настроението ти е твърде променливо. Характерът ти е раздразнителен и имаш навика да се сърдиш за дреболии. Никой детайл не може да ти обегне, а и помниш всичко.\nЦветя – ако те са първото, което забеляза, то за теб може да се каже, че си чувствителна личност. Личност, която е състрадателна и преживява проблемите на другите хора. Винаги се притичаш на помощ на всеки нуждаещ се. За съжаление разочарованието в твоя живот е малко в повече, защото очакваш от другите това, което ти можеш да дадеш.\nКошница за пикник – ако тя е първото, което забеляза, това разкрива за теб, че си личност, която обича да планира всичко. Правиш си планове, които ще осъществиш дори след години. При теб няма спонтанни решения, всичко е добре обмислено и организирано, не обичаш изненадите. Винаги мислиш няколко пъти и предвиждаш различни сценарии за това как ще протече даден момент от твоя живот.\nХрастите показват, че обичаш самотата и често водиш битки срещу себе си. Обичаш спокойствието, реда, тишината и да ти е уютно. За теб важи „моят дом е моята крепост“.\nЛодка – ако първо забеляза нея, това означава, че имаш нужда от промяна. Имаш нужда да смениш работата си или местоживеенето, да направиш някаква промяна, може да е в облеклото или прическата. Със сигурност има нещо в момента, което не те кара да се чувстваш комфортно. Промени го!\nПояс – той показва, че водиш монотонен живот, но още не е време за промяна. Показва, че чакаш удобен момент, който искаш да сграбчиш.\nПясъчен замък – Обичаш предизвикателствата, имаш силен дух и жажда за живот. Новото за теб е нещо нормално, обичаш провокацията, обичаш свободата и новите знания и запознанства.\nПтица – тя показва доброто ти чувство за хумор и увереността ти. Не искаш да оставаш за дълго на едно място и да те вземат супер насериозно, предпочиташ свободата си. Имаш силна воля и можеш да постигнеш много, добър приятел си, но не винаги ти отвръщат със същотото. Знаеш кога е най-доброто време да си тръгнеш от кофти връзка, кофти приятелство, кофти работа и като цяло кофти живот.\nМалко дете – ако това е първото, което видя, детето подсказва чувството ти за необходимост, за принадлежност. Ти си човек, който е готов да прави отстъпки, само и само хората около теб да се чувстват добре и щастливи.\nРибар, ако видя първо него, това показва, че обичаш да се занимаваш с пипкави неща, които изискват време, които изискват цялото ти внимание и ангажираност.\nКучето показва, че ти си приятелски настроен човек, който е винаги отворен за нови запознанства. Не обичаш конфликтите и интригите, не обичаш подлизурковците, ти си човек, за когото са важни добрите взаимоотношения, както в обществото, така и у дома.\nСлънцето разкрива, че имаш нужда някой да се грижи за теб и да ти обръща постоянно внимание. Чувстваш самота и несигурност, мечтаеш си за истинско приятелство и за привързаност.\nзабавно, интересно, какво разкрива за теб, психо тест, психологически тест, снимка, тест, характер\nКогато си видя снимката в паспорта, тя не знаеше дали да се смее или да плаче. Тази снимка забавлява всички в интернет!\nФормата на пръстите ти казва много за твоята личност… Разгадай хората за секунди!\n20 оживени снимки, които всички с братя и сестри ще разберат!\nТя започна да си слага зеле в сутиена… Всички жени полудяха по това! Причината е…\nРодители, които позволяват твърде много на децата си. Развъждат ли се господстващите по света?\n12 неочаквано фантастични начина да използваш пастата за зъби! Вдигни нивото на живота си с тези хитри трикове!\n7 маркетинг трика, с които измъкват пари от джобовете ти всеки ден!\nНяма да спреш да се смееш след като хвърлиш едно око на тези откачени прически!\nНай-абсурдните костюми за Хелоуин на всички времена! ПРЕДУПРЕЖДЕНИЕ! Ще се задавиш от смях!


Православие.БГ – Страница 932\nДнес искам да говоря с вас по един много сериозен въпрос: как трябва да живеем. И ви моля да бъдете много внимателни. Миналият път, когато засегнахме проблема за личността, казахме, че изхождаме от библейското...\nЮдео-християнската традиция изхожда от факта на явяването на личния Бог на личния човек в историята. Въпреки че писаният текст на Библията започва със сътворението на света като акт на личния Бог, с който историята...\nПисмото на монахините от Калоферския манастир до сп. Мирна по повод напускането на Световния съвет на църквите от страна на БПЦ и коментара на това събитие. Отговор от редакцията.\nНа жената рече: ще умножа и преумножа скръбта ти, кога си бременна; с болки ще раждаш деца; и към мъжа си ще тегнеш, и той ще господарува над тебе (Бит. 3:16).\nИзточник: сп. Мирна, бр. 8 Ние, православните християни вярваме, че Господ Иисус Христос е „глава на Църквата”(Ефес. 1:22). Вярваме и изповядваме, че тази Църква е нашата една, света, вселенска и апостолска Православна Църква, съградена...\nСтраница 932 от 935Първа«...20...931932933...»Последна


Детски карнавал "Приказен свят" - Вестник Камбана\nДетски карнавал „Приказен свят“\nНа 26 май в читалище „Христо Смирненски“ в Златица по традиция се състоя карнавал на приказните герои под името „Приказен свят“. В карнавала взеха участие малките възпитаници от ОДЗ „Вяра, Надежда, Любов“, учениците от СОУ „Св. Паисий Хилендарски“ и техните гости – децата от Дома в с. Доганово.\nГости на празника бяха членове на Ротари клуб Пирдоп, дамите от Инер Уил клуб Пирдоп Антоанета Кафеджиева – президент, Снежана Янева и Нели Герова, представители от Интеракт клуб – Пирдоп.\nСпонсори на мероприятието са община Златица, Ротари клуб Пирдоп и много родители.\nПред публиката и журито дефилираха деца от четири възрастови групи: в І група бяха малчуганите от ОДЗ – Златица и подготвителна група на СОУ – Златица, във ІІ група децата от І и ІІ клас, в ІІІ група – ІІІ и ІVклас и ІV група – V и VІ клас.\nБяха дадени награди за трите най-атрактивни костюма, във всяка една от категориите. Наградени бяха и участниците, представил най-добре своя герой, както и класа с най-масово участие. Награда получи и победителят в състезанието за изработване на най-хубавия костюм. Тези костюми бяха представени от децата от Доганово. Изработените костюми от учениците от СОУ „Св. Паисий Хилендарски“ бяха подарени на деца-гости от Доганово за спомен от участието им в пролетния карнавал.\nКарнавалът бе истински празник на детското въображение и усърдието на родителите да преобразят децата в приказните герои от обичаните приказки!\nПредишна публикация: Една модерна професионална гимназия – с бъдеще\nСледваща публикация: Спорти надпревари в чест на юбилея


Автор Тема: Кой какво интересно/забавно е видял в нета? (Прочетена 144735 пъти)\n« Отговор #60 -: януари 05, 2009, 09:41:14 »\nНе говорех за себе си.\nОще негови цитати: http://bg.wikiquote.org/wiki/Атанас_Буров\n« Последна редакция: януари 05, 2009, 10:04:56 от Kriseto » Активен\n« Отговор #61 -: януари 05, 2009, 08:27:31 »\nБраво, Крисе! Едно ниво си над връстниците си. Явно много четеш и то не само в Интернет\n« Отговор #62 -: януари 05, 2009, 09:17:12 »\nАбе, не само едно ниво...пък и много хора на нашата възраст има какво да научат от нея\n« Отговор #63 -: януари 06, 2009, 01:24:22 »\nЖалко, устремът на българският народ бе прекършен през националните катастрофи и още не може да се съвземе. Харесва ми оптимизмът на Буров.\n« Отговор #64 -: януари 06, 2009, 08:49:36 »\nЗа съжаление, прав е не само Буров, отпреди почти 100 години, ами и Иречек, отпреди повече от 100 години-" ...ЗА МЕН НАЙ - ЛОШОТО В БЪЛГАРИЯ Е ЧУДЕСНОТО НАСЛАЖДЕНИЕ, КОЕТО ТУК ИМАТ ХОРАТА ДА СЕ ПРЕСЛЕДВАТ ЕДИН ДРУГ И ДА РАЗВАЛЯТ ЕДИН ДРУГИМУ РАБОТАТА. "1881 г |\nКолко ли години ще ни трябват, за да се промени това?\n« Отговор #65 -: януари 06, 2009, 08:51:36 »\nНе искам да правя офф-топик. Това е за друга тема.\nЕто как са се научили кучетата да джафкат. Опитват се да ни имитират. Големи сладури\n« Отговор #66 -: януари 06, 2009, 11:10:42 »\nако някой продава хъски да ми каже плссс много ми трябва\n« Отговор #67 -: януари 07, 2009, 08:50:01 »\nЦитат на: excuse_me в януари 06, 2009, 11:10:42\nМай трябва да сложа цитата от теб от темата "търся квартира". Мисля че всички твои постове трябва да са в "Кой какво забавно е видял в нета".\nНищо лично, просто...\n« Отговор #68 -: януари 12, 2009, 05:58:57 »\nЕто един линк към интересен филм за Русе и обгазяването през 80те. Русенските жени, не са само най-хубавите, но и най-храбрите в България!\n"Шест жени" Обгазяването на Русе в youtube.com\nТогава съм бил на 2 годинки. Освен, че съм роден 2 месеца след Чернобил-майка ми не е знаела за аварията и си е хапвала радиоактивни храни както е била бременна с мен- ами и са ни тровили с бойни отровни вещества.\nИ сега от БС(К)П се опитват да ни убедят, че от протести няма смисъл.\n« Последна редакция: януари 12, 2009, 06:08:22 от спиро » Активен\n« Отговор #69 -: януари 13, 2009, 03:59:16 »\nето някой интересни снимки\nun.bmp (1406.3 KB, 800x600 - видяно 1203 пъти.)\nko.bmp (1406.3 KB, 800x600 - видяно 1184 пъти.)\narbre.jpg (139.35 KB, 800x540 - видяно 1201 пъти.)\nEvgCust.jpg (83.62 KB, 800x600 - видяно 1221 пъти.)\n« Отговор #70 -: януари 16, 2009, 08:17:42 »\nето защо е по-добре да си мъж\n1231952351_01.jpg (24.03 KB, 500x707 - видяно 1127 пъти.)\n1231952347_02.jpg (35.6 KB, 800x565 - видяно 1072 пъти.)\n1231952359_03.jpg (38.89 KB, 690x504 - видяно 1089 пъти.)\n« Отговор #71 -: януари 16, 2009, 09:32:26 »\n« Отговор #72 -: януари 16, 2009, 10:23:33 »\nЦитат на: deian в януари 16, 2009, 09:32:26\n« Отговор #73 -: януари 21, 2009, 10:00:19 »\nкато си говорим за архитектурна еклектика, да ви поздравя с една от най-добрите за слушане такава, поне според мен\n« Отговор #74 -: януари 21, 2009, 06:09:09 »\nПрепоръчвам и http://radio1.bg/\nТам избирате да слушате "радио 1 рок". От няколко месеца го слушам - страшно е! Само че в Русе още го нямаме баш по радиото, та за сега он лайн.\nСтраницата е създадена за 0.109 секунди с 26 запитвания. (Pretty URLs adds 0.024s, 2q)\nGoogle e прегледал тази страница май 24, 2020, 11:39:08


Стана ясно за колко време е договорът на Викторио Павлов с Нефтохимик : Черноморски фар - новини от Бургас и региона\nСтана ясно за колко време е договорът на Викторио Павлов с Нефтохимик\nВикторио Павлов официално е назначен за треньор на футболния „Нефтохимик“. Договорът на наставника ще бъде за една плюс една година, научи вестник „Черноморски фар“. Негов помощник остава досега заемащият тази позиция Николай Кръстев, а до дни трябва да стане ясно и кой ще бъде треньор на вратарите.\nАндрей Рунчев от Съвета на директорите заяви, че ръководството е заложило на Викторио Павлов, защото е име в родния футбол и има поглед върху нещата като наставник. Софиянецът е изявил желание да работи като треньор на „шейховете“, въпреки трудната ситуация в клуба и изоставането с трансферите и подготовката на тима.\n„Самият той осъзнава, че ще му бъде трудно, но ще се опита да помогне на отбора. Доказано име е в родния футбол. Местните специалисти, които поканихме да застанат начело на клуба, изразиха своите притеснения, затова решихме да заложим на човек, който е извън Бургас и ще бъде психически необременен“, заяви още Рунчев.\nЦелта пред новия наставник на „Нефтохимик“ ще бъде да стабилизира отбора във Втора лига. Всички в клуба са наясно, че в началото на първенството най-вероятно ще бъдат постигнати негативни резултати, заради закъснялата подготовка, затова и не се афишират каквито и да било високи амбиции. През новия сезон ще се залага предимно на млади играчи, плюс максимум 10 по-опитни футболисти.\nАндрей Рунчев заяви още, че от ръководството на тима са дали уверение, че „шейховете“ ще разполагат с приличен бюджет за предстоящия сезон.\nнефтохимик бургас викторио павлов договор\nТема в развитие: Увеличават паркоместата във Възраждане, запазват градинка\nНов прокурор подсилва Районна прокуратура - Бургас\nЗапочна подаването на заявления за кандидатстване след 7 клас\nКметът Николов откри модерен социален център\nБургас отново с крачка напред! Строителството на градска железница тръгва\nИван Вълков е роден на 22 май 1965 година, четвърти мандат е депутат от ГЕРБ. Към нас


Здравният министър защити избора на новия консултант по присаждане на органи - Mediapool.bg\nМила Василева | 12:44 | 28 февруари 2014 | 1 коментар\nНовият национален консултант по трансплантология Любомир Спасов е ценен с административния си опит и контактите в международен план. Така здравният министър Таня Андреева обясни пред журналисти в петък избирането на директора на Университетската болница "Лозенец" проф. Спасов на мястото на бившия консултант Никола Владов, чийто мандат изтече.\nКритици на Спасов от медицинските среди изтъкваха, че той е кардиохирург, а не трансплантолог, и срещу него има заведени две дела за неуспешни трансплантации.\nПроф. Спасов отговори в петък, че има европейска диплома, която му позволява да извършва трансплантации на черен дроб, сърце и бъбреци в рамките на целия ЕС. В нашите медицински среди е известен като специалистът, извършил първата чернодробна трансплантация у нас.\nСпасов гарантира, че избирането му няма да бъде в ущърб на болниците, в които се извършват трансплантации, за сметка на болница "Лозенец".\nНа първата си работна среща с представители на националните пациентски организации и Българския лекарски съюз в петък, Спасов съобщи, че ще работи за узаконяването на мозъчната ангиография като единствен метод за установяване на мозъчна смърт. По думите му, в момента няколко помощни метода се прилагат като основни, което води до загуба на доверие от страна на близките на пациента. Като следствие те не искат да даряват органите му, защото не са сигурни, че повече няма да се събуди.\nНовият консултант по трансплантациите ще съдейства и за осигуряването на повече помпи AssistDevice, които се ползват като изкуствено сърце за пациенти, чакащи за присаждане. През последните три години такъв апарат е поставен само на един човек в страната и той живее с него от две години, макар че срокът на годност на помпата е една година и пациентите обикновено умират, ако не им бъде присадено сърце.\nЗаместник-председателят на лекарския съюз Юлиян Йорданов посочи, че България изостава в областта на трансплантациите. По думите му, това не се отнася толкова до медицинската страна на проблема, а до липсата на подобаваща финансова подкрепа от държавата.\nЗдравният министър Таня Андреева се съгласи, че "не сме на първите места в Европа по трансплантации" и заяви, че е необходимо да си сътрудничим със съседните държави.\nПо време на работно посещение в Гърция преди дни, Андреева съобщи, че е договорила с тамошния здравен министър Спиридон-Адонис Георгиадис държавите ни да обединят усилия за изграждането на балканска трансплантационна мрежа.\nЗа това обаче трябва политическа воля и от останалите държави на полуострова, отбеляза Андреева. За другата седмица са планирани срещи и с министрите на здравеопазването в Турция и Румъния.\nПървата трансплантация в България и на Балканския полуостров - на бъбрек - е извършена през 1969 г., само 14 години след първата в Европа. Въпреки това, към днешна дата България изостава в развитието си спрямо други държави.\nВ България хемодиализите са далеч под европейското ниво и не само, каза Станимир Хасърджиев от Националната пациентска организация.\nТой даде пример с Хърватия, която се дава за пример сред другите европейски държави като водеща по брой трансплантации на черен дроб и бъбреци и има много добра организация на процеса по намирането и присаждането на органи.\nХасърджиев посочи, че най-важните въпроси пред националния консултант са как да повишим броя на трансплантациите, да се премахне доплащането за лекарствената терапия на пациентите, както и да се подобри подготовката за присаждане на орган.\nМинистър Андреева обясни, че с времето по естествен път ще се обособят трансплантационни центрове в страната. Тя обеща, че в тези болници ще бъде адаптирана и инфраструктурата. Към момента не навсякъде има дори асансьор.\nАндреева допълни, че вероятно скоро ще събере на работна среща шефовете на Александровската болница, "Лозенец" и "Св. Екатерина", за да обсъдят проблемите и нуждите на трансплантологията у нас.


Anchialo Toothpaste with Blacksea Lye е висококачествена паста за зъби, която е подсилена с черноморска луга. Разработената формула повишава резистентността на зъбния емайл, предотвратява развитието на кариеси и нормализира състоянието на микрофлората, като по този начин освежава устната кухина и отстранява замърсяванията от всяко междузъбно пространство, включително дори и най-труднодостъпните зони. Същевременно намалява отока и кървенето на венците, успокоява ги и ги стяга. Деликатната текстура на пастата е лесна за нанасяне и приятна за употреба. След използване зъбите са успешно почистени и защитени, с неотразим бляскав вид и свеж дъх.\nСъстав на Anchialo Паста за зъби с черноморска луга х75 мл.\nАктивни съставки: Черноморска луга.\nНачин на употреба на Anchialo Паста за зъби с черноморска луга х75 мл.\nНанесете пастата върху четка за зъби и започнете да миете с леки кръгообразни движения, след което изплакнете обилно с вода. Не поглъщайте!.


Павел Гуджеров направи първа копка за реконструкцията на централния площад в Раковски | R-NEWS\nПавел Гуджеров направи първа копка за реконструкцията на централния площад в Раковски\nС официална церемония „Първа копка“ започна ремонтирането на пл.“България“ в кв.Ген.Николаево в Раковски.\nКметът Гуджеров не спази традицията и не разби бутилката шампанско в багера, докаран за церемонията, а по примера на премиера Борисов я подари на багериста.\nНа церемонията, която на практика дава старт на същинските строителни работи по площада присъстваха народният представител Младен Шишков, цялото ръководство на община Раковски, общински съветници, служители на общинска администрация, служители на фирмата- изпълнител, граждани.\nЕнорийският свещеник Отец Румен се обърна към присъстващите с молитва и благослов, а Павел Гуджеров благодари на колегите си от общинската администрация, общинският съвет и МИГ-Раковски за усилията и трудът им по проекта. „Днешното събитие за мен е символ за едно ново начало на нашата община. За мен това е най-важният и най-знаковият проект за Раковски. Пожелавам си , когато този площад бъде готов да започне една нова ера за нас.“- заяви общинският кмет. Той сподели и друга добра новина, че на 28 май започва санирането на сградата на общинска администрация Раковски – обект за около 350 хил. лв., финансиран от Националния доверителен екофонд.\nНародният представител Младен Шишков започна с думите , че днес се развенчава един мит, че повече се прави за кв.Секирово понеже видите ли кмета Гуджеров живее там. „Всички в тази община сме равни и се прави по равно за всички“- подчерта Шишков. Депутатът припомни, че ремонтът на площад „България“ е част от предизборните ангажименти на Павел Гуджеров.\nСтойността на проекта е 800 хил.лв без ДДС и е изцяло от бюджета на общината. Проектът ще се изпълнява на два етапа, като първият етап.\n32-годишен от Раковски е заловен да шофира под въздействието на опиати.\n32-годишен от Раковски бил заловен да шофира под въздействието на опиати. Нарушението на А.Г. било установено около 21 часа на 18.09 на ул. “П. Богдан”…


Важно ли е холната маса да бъде и функционална | Stzagora.bg - Сайтът на Област Стара Загора\nВсе по-често се опитваме да купуваме мебели с допълнителни механизми и функции, които могат да бъдат използвани рационално. Така правим обстановката в домовете си удобна и спестяваме средства от покупката на различни ненужни артикули. Всекидневната е помещението в което прекарваме най-много време и съответно тук трябва да се чувстваме най-добре. Онлайн днес може да намерите холни маси с повдигащ механизъм, които до голяма степен биха заменили трапезната мебел. Не е нужно да отделяте специален кът в който да се храните, защото това може да става в дневната пред телевизора.\nЗащо да изберем именно холна маса с повдигащ механизъм\nВсеки от нас знае за какво се използва тази мебел и колко важна е нейната роля в жилището. Естетически тя завършва интериора и допълва останалите артикули в стаята. Не е задължително обаче да бъде само декоративен елемент който няма друга роля. Практичните холни маси с повдигащ механизъм ви позволяват спокойно да се храните в тази част от жилището и да чувствате пълно удобство. Може да използвате повдигащия механизъм само в тези моменти, а през останалото време масата ще бъде по-компактна и семпла. Важно е да се отбележи и това, че точно тези модели са направени от достатъчно здрави материали, които ще ви гарантират стабилността към която се стремите. В сайта на онлайн магазин Venus.bg ще открирте този вариант. Комбинирана холна-трапезна маса ASYA 892 – Орех/ Екрю:\nКомбинирана холна-трапезна маса „ASYA 892“- функционално предложение с разтегателен и повдигащ механизъм;\nЗа обзавеждане на хол или дневна;\nКачествената изработка прави модела толкова предпочитан;\nОсвен функционален той е и невероятно красив допълнен с атрактивни орнаменти.\nЕдна толкова стилна и практична мебел с повдигащ механизъм ще направи жилището ви още по-удобно и предразполагащо. Няма да се тревожите когато ви дойдат гости, защото безспорно ще имате елегантна обстановка в която да ги посрещнете.\nЗащо да подменим старата мебел с нещо интересно и ново\nПромените в повечето случаи са нещо хубаво, особено що се отнася до интериора. Също така е препоръчително да се правят от време на време, понеже по този начин създаваме на семейството си нови положителни усещания. Ако изберете мебел за всекидневната с повдигащ механизъм ще имате удобството да се храните пред телевизора, гледайки любимите си предавания. Производителите и дизайнерите са се погрижили да ви предложат артикули, които не отстъпват по нищо като красота и изящество на по-малките и стилни модели. Лесно ще комбинирате новата холна маса с останалото обзавеждане, защото вариантите са изключително адаптивни.


Задържаха италианец, крил гадже под седалката на колата\nНатрупал дрехи на седалката, под тях била мадамата\nМалко Търново, България 05 Апр. 2012, 19:15 183 прочита 0 коментара\nГранични полицаи задържаха в Малко Търново 31-годишен италианец, возил нелегално приятелката си (30 г.) от колумбийски произход, съобщи МВР.\nМъжът влязъл у нас през границата с автомобил „Хонда" с италианска регистрация. При проверка на митницата се установило, че в паспорта му има много колумбийски печати.

 Граничните полицаи забелязали също, че шофьорското място е затрупано с дрехи. Под тях на пода между седалките е открита младата жена. Тя представила документи за самоличност, а италианецът в своя защита обяснил, че са се запознали миналото лято в Колумбия. След известно време решили да живеят заедно в Италия, но на жената не й е била издадена италианска виза. Снабдила се с турска.

 На 2 април колумбийката пристигнала със самолет в Истанбул, където я чакал приятелят й с колата си, ползвал ферибот от Италия през Гърция. В паспорта на жената няма изходящ турски печат. Двамата нарушители са в полицията за 24 часа, уведомена е районната прокуратура.


Градски ескизи :: ГРАДСКИ ЕСКИЗИ 451 Спомени от преди години\n22.09.2017 16:03 - ГРАДСКИ ЕСКИЗИ 451 Спомени от преди години\nПоследна промяна: 25.08.2018 18:38\nГРАДСКИ ЕСКИЗИ N 451\nСпомени от преди години\nПреди години бях нает за консултант на Българската Народна Банка – тежка и изключително отговорна проектантска работа, не само, заради елитарността на институцията, а основно, заради изключителността на архитектурата и интериора на самата сграда! Преди около двайсет години.\nАдминистративният екип беше подготвен за промяната, която целеше освежаване на съществуващата среда, а и внимателната промяна на някои, несъществени функции. На гуверньора и екипа предложихме, и бе възприето, да извадим всичко, възможно за показване, от културните богатства на институцията -\nиздаваните в годините и опазени монети и банкноти, автентични инструменти и теглилки, броячни машини и оригинални документи, свързани с предишни дейности, всичко, което беше оцеляло, въпреки времето, и с което разполагаше институцията. Трябваше да се експонира, без да се променя функцията на сградата, така, че да не проличи неавторската, допълнителната намеса. И днес, ми се струва, че успяхме, постигнахме целта, пестеливо, внимателно, с уважение към майсторите и сградата.\nА, те заслужаваха нашето усърдие.\nИзползвахме възможностите на западната галерия, част от най-представителното пространство на бел етажа, което не участваше активно в ежедневния живот на сградата.\nТогава направихме музея и галерията от портрети.\nПредложихме да извадим на светло портретите на поредицата управители на банката, от създаването й до момента.\nИзникна, обаче, тежък проблем - за начина на експониране на картините.\nНаложи се мнението, срещу което реагирах спонтанно и остро. Бях против портретите да се окачат с „пирони“ върху изящната каменна облицовка на стените от полиран чешки травертин, още повече, че кариерата, от която беше изваден камъка, отдавна не работеше. Пестеливо се вадеха малки количества за реконструкция на важните обществени сгради в Чехия и Словакия.\nА, съществуваха и други, не по-лоши, начини за експозиция, но управлението на банката възприе мнението на изкуствоведка, която нямаше хал-хабер, а и не би могла да има, и понятие от интериор, и качества на използваните интериорни материали! Ставаше дума за част от главното пространство на най-прекрасната сграда в града и в страната, според скромното ми мнение!\nНо, необразовани с власт имаше и има, навсякъде, около нас.\nЗабиха пирони в елегантната каменна облицовка, без да им трепне окото!\nОбикаляйки из сградата, тъй като трябваше да я опознаем, случайно в приземното й ниво открихме една от „загубените“ изящни скулптури на Андрей Николов, от бял, леко захабен вече, мрамор – една от поредицата „Спящото дете“, което мъжествено подпираше врата на тоалетните! Другите … обитаваха Националната галерия.\nДесетилетия тази творба беше живяла на тъмно и мръсно, но беше оживяла … за по-добро отношение и условия.\nВлизали ли сте в сградата на банката?\nТя е една от майсторските архитектурни творби от края на трийсетте години на миналия век. Изящна, хармонична, премислена - от пропорциите, та, чак до синтеза, детайла и цветовия климат.\nИнтериорите са изпълнени от отлично подбрани материали, с изключителни познания за техните качества, а архитектурата и пространствата са забележителен резултат от високата професионална култура на двамата автори!\nСтъклописите и скулптурите - също! Сътворени от майстори и те са не по-малко изящни!\nУчудващо е, че не ги познавате, че не сте ги чували, дори! Не знаете имената им, творбите им, а знаете имената на, толкова много нищожества!\nВ този град ли живеете? Все още ли сте в хибернация?\nГРАДСКИ ЕСКИЗИ 452 Федеративен ЕС\nГРАДСКИ ЕСКИЗИ 450 Арогантност


Въпреки че здравният министър Кирил Ананиев разреши на фермерските пазари в страната да възстановят дейността си, земеделските стопани, които участват в пловдивския пазар, решиха да не се възползват от вдигнатата бариера. В интерес на истината още в деня на въвеждане на извънредно положение заради Ковид-19 – 13 март, който се падаше в петък, фермерите единодушно решиха да преустановят временно продажбите си без да има изрична общинска или държавна заповед за това. Пазарът в Пловдив функционираше единствено в петък, а точно преди извънредното положение и в събота, от 16 до 20 часа, след което спря работа.”Обмисляме ситуацията с колегите, но решението на повечето от нас е да възобновим пазара на 15 май, петък”, каза управителят Иван Гунчев.\nПричината за отлагането е в изискването да се създаде определен ред с пропускателен режим на територията на пазарчето, за да се осигури предпазна дистанция. За това е необходимо да осигурим човек, който да следи за движението и отстоянията. Въпреки спазването на мерките за сигурност, все пак съществува и опасността от предаване на вируса както между самите производители, така и между клиентите и тях.\n„Важна мисия на хората от нашия пазар е да контактуваме с потребителите, да ги информираме при интерес как отглеждаме продукцията си, къде са стопанствата ни, как да приготвим някои храни. В условията на извънредното положение това е невъзможно, което е другата причина да се откажем от разрешението да отворим фермерския пазар”, обясни Иван Гунчев.


Калъф за таблет Tucano Shake 13", син - BFTUSH13-B BFTUSH13-B - на топ цена — Ardes.bg\nКалъф за таблет Tucano Shake 13", син\n> Калъф за таблет Tucano Shake 13", син\nКалъф за таблет Tucano Shake 13", син - BFTUSH13-B\nПроизводител: Tucano; Код на продукта: BFTUSH13-B\n1449 лв 1379.00лв\nПубликуваните цени и наличностите по магазини се обновяват няколко пъти на ден. Възможно е да има разлика между цените в магазините и сайта. Възможно е несъответствие с цените в магазините. Всички посочени цени са за покупки онлайн. Въпреки усилията ни да предоставим пълна и точна информация за Tucano Shake 13", син, е възможно да сме допуснали грешка. Изображенията на продукта са примерни и може да имат разлики с действителния продукт. Ако забележите такава, моля ПИШЕТЕ НИ на адрес officear@ardes.bg.


Пробуждането - balgari.bg\nНа 30 януари 1856 година в Свищов е създадено първото читалище у нас. "Бащи" на тази уникална културна институция са Емануил Васкидович, Георги Владикин, Христаки Филчов и Димитър Начович.\nЧетиримата даряват средства според възможностите си, за да се осъществи родолюбивата идея. Емануил Васкидович предоставя на свищовлии библиотека от 800 тома, Димитър Начович дава 3000 златни гроша, Христаки Филчов - 1500 златни гроша, Георги Владикин - 300 гроша. За да стане факт просветното средище, се свиква общоградско събрание, а свищовлии се записват за членове и внасят 37 хиляди гроша в касата на читалището.\nУчредителите на свищовското читалище начертали задачите на този български културен феномен изобщо. Те натоварили читалището със задачите да създаде градска библиотека, да събира стари ръкописи, да подкрепя способни младежи да получат по-високо образование в чужбина и да подпомага наши книжовници да печатат свои и преводни творби.\nПрез 1904 година свищовлията Кирил Аврамов прави щедър жест - дарява на общината в крайдунавското градче 200 хиляди златни лева.\nКирил Аврамов е роден на 10 февруари 1850 година. Търговските занимания го отвеждат на много места в Европа. Аврамов се запознава с културата на Стария континент и високо цени просветата и науката. След смъртта на съпругата си Еленка Караначева (1901) Аврамов дарява на храма в града ценни икони и друга църковна утвар, а три години по-късно решава да дари на Свищов цялото си богатство за построяване на сграда на театър и читалище тук.\nДнес читалището носи имената на заможното семейство.


Андреа Креймър — Кървава роза (4) — Моята библиотека\nКървава роза (4)\nБрин беше права — стаята на Ансел не беше килия, а по-скоро скромно обзаведена спалня. Макар че ако човек ходеше по Ансел, би си помислил, че отново са го хвърлили в тъмницата на Пазителите. Беше се свил в нишата на прозореца, долепил лице до стъклото.\nВ далечината се виждаше как вълните се разбиват в брега, ала идиличната гледка нямаше никакъв ефект върху празното изражение на Ансел. Сега ми стана ясно защо Търсачите, поставени на пост пред вратата му, бяха толкова отпуснати. Онзи, когото пазеха, очевидно нямаше никакво желание да избяга, а дори да го стореше, имаше сила колкото сварен макарон. Защо точно Ансел трябваше страда?\nБрин седеше до него и го милваше по косата. От другата му страна, за мое учудване, се бе настанила Тес с чиния овесени курабийки в скута си. Седнала по този начин, тя изглеждаше като по-голяма сестра на Брин. Гъсти къдрици обрамчваха лицата и на двете; бронзовите кичури на Брин грееха на светлината на слънцето, докато синьо-черните къдри на Тес имаха почти виолетов оттенък. Някогашната Берачка на Халдис, превърнала се сега в нещо средно между майка и гледачка на брат ми, го наблюдаваше с мило, ала разтревожено изражение. Мейсън стоеше близо до нея и дъвчеше курабия. Нев и Сабин бяха малко встрани и разговаряха с приглушени гласове.\nНев пръв ни забеляза и зяпна. После обаче затвори уста без да проговори и направи знак с брадичка. Сабин се обърна. И изсъска при вида на Рен.\nРен не трепна, когато тя се нахвърли върху него и заблъска с юмруци по гърдите му.\n— Как можа?! Как можа да допуснеш да ни се случи това?!\nНев трябваше да положи доста усилия, за да я отскубне от Рен. Тя се съпротивлява в продължение на няколко мига, а после се обърна и хлипайки, зарови глава в рамото му.\n— Съжалявам, човече — каза Нев, докато милваше Сабин по косата.\nНе можех да реша дали съм съгласна с него или не. Когато Нев и Сабин се отказаха от глутницата на Бейн, Рен ги бе изоставил. Той бе техният алфа. Негов дълг бе да ги предвожда и защитава, ала той избра да остане с Дакс, Козет и някогашната Найтшейд, Фей. Предателството им болеше. Дали Сабин винеше Рен за онова, което бе изстрадала? Смяташе ли, че той е отговорен, задето Дакс и Козет все още бяха с Пазителите?\nБрин ни бе зяпнала, без обаче да става от мястото си до Ансел.\n— О, господи! Рен.\nМейсън се поколеба за малко, преди да се доближи и да го прегърне за миг.\n— Радвам се да те видя, човече. Цял и невредим.\n— Но как? — подсмръкна Сабин, все още вкопчена в Нев. — Как така си тук? Мислех, че ни изостави.\nРен сведе очи към пода. Трябваше да му помогна. Въпреки че все още не бях сигурна какво изпитвам, знаейки, че за кратко бе избрал Пазителите пред нас, сега той бе тук и ние имахме нужда от него. Един съкрушен от скръб алфа с нищо нямаше да помогне на каузата ни.\n— Манипулирали са го — намесих се и той се усмихна немощно, без да вдига поглед. — Рен е тук, защото има сестра, която искаше да го спаси.\n— Сега вече нямам никаква представа какви ги говориш — каза Брин.\n— Адна — промълви Нев, гледайки Рен. — Нали? Знаех си, че има нещо в това момиче.\n— Баща й беше Монроу… Търсачът, който оглавяваше спасителната ни мисия. Той е бащата на Рен, не Емил.\n— Леле, представям си какво е да ми сервират нещо такова! — подхвърли Мейсън.\n— На мен ли го казваш — отвърна Рен.\nЗвук от трошене на порцелан накара всички да погледнат към прозореца. Тес се беше изправила, а в краката й се търкаляха парчетата от подноса. Тя пресече стаята и взе лицето на Рен в ръцете си.\n— Ти си син на Монроу? — Очите й бяха плувнали в сълзи. — Син на Корин и Монроу?\n— Слава богу, че Адна не е сама — засмя се Тес през сълзи, обвивайки ръце около Рен, който изглеждаше изненадан, но не и подразнен от жеста й. — Монроу би бил толкова признателен, че си тук.\n— Благодаря — задавено отвърна Рен. — Съжалявам, че така и не можах да се запозная с него.\n— Аз също, миличък — каза Тес, бършейки сълзите си.\nБрин все още се мръщеше.\n— Монроу и Корин? Не разбирам. Как изобщо е било възможно?\n— Малко е сложно, но не и невъзможно. Да оставим нещата така — заявих аз. — Сега, когато Рен е тук, имаме по-важни неща за вършене.\n— Какви неща? — попита Мейсън. — Моля те, кажи ми, че поне част от тях включват да сритаме задниците на Пазителите.\n— Точно за такива неща говоря.\n— Задръж малко — обади се Брин. — И аз изгарям от желание за битка с Пазителите, но дали Търсачите ще искат помощта ни?\n— Те ни спасиха, нали? — Мейсън се полюшваше на пети.\n— Предполагам. — Очите на Брин се върнаха на Ансел, който продължаваше да се взира в далечината. Вече ми беше ясно, че няма защо да я броим за битката. Единственото, което я интересуваше, бе да помогне на брат ми. И аз напълно я подкрепях.\n— Монроу и Корин се запознаха, защото група от вълците на Бейн искаха да се разбунтуват срещу господарите си — обади се Тес. — Ние трябваше да им помогнем. За съжаление, планът беше разкрит.\n— И Пазителите убили майка ми — довърши Рен. Очите му бяха помътнели.\n— По дяволите. — Нев изрита крайчеца на чергата. — Ама че задници.\n— Абсолютно — съгласи се Мейсън.\nНе исках да се оставим да бъдем отнесени от гнева си към Пазителите.\n— В миналото е имало други съюзявания между Стражи и Търсачи, ала никое не е продължило дълго.\n— Защото никой не може победи Пазителите. — Сабин изгледа свирепо Тес.\n— До днес. — Тес дори не трепна под вледеняващия поглед на Сабин.\n— Шей може да ги спре — тихо обясних аз. — Ето защо толкова искаха да го убият.\n— Кой го казва? — сопна се Сабин. — Тъпото пророчество, за което говореха Конър и онзи всезнаещ пънкар Сайлъс? Ами ако са куп лъжи? Нищо от това, което са ни казвали за миналото ни досега, не е било вярно.\n— Стига, Сабин. — Нев я стисна успокоително за рамото. — Сега сме на страната на добрите. Те ни спасиха, забрави ли?\nДолната устна на Сабин потрепери.\n— Вървете по дяволите!\nТя блъсна Нев настрани и избяга от стаята.\nМейсън поклати глава.\n— Май вижда всичко в черни краски, а?\n— Ще се оправи — каза Нев, докато гледаше как вратата се затваря. — Трябва да свикне с толкова много неща наведнъж.\nРен кимна, макар че по стиснатата му челюст разбрах, че се тревожи за нея.\n— Май ще се наложи да променим отрядите.\n— Аха — съгласи се той. — Така изглежда.\nМейсън подръпна яката на ризата си. Огледах останалите от глутницата и изведнъж си дадох сметка, че до един са облечени в дрехи на Търсачи. Внезапно ме обзе желание да се разсмея.\nМейсън ме изгледа въпросително и аз поклатих глава.\n— Къде е Шей?\n— Все още е с Търсачите в Тактическата зала на Халдис — отвърнах. — Доста е зает.\nМейсън се размърда неспокойно, покашляйки се преди да проговори:\n— Значи, ъъъ… Рен е тук… и Шей е тук?\nБрин местеше неспокоен поглед между мен и Рен.\n— Кой е нашият алфа?\n— Аз — казах. Очаквах Рен да възрази, но той не го направи.\nБрин прехапа долната си устна.\n— А Шей и Рен?\n— Ме подкрепят.\nРен въздъхна, но кимна.\n— Ние я подкрепяме.\n— Тя е жена, чуйте нейния рев — ухили се Мейсън.\nБрин се изкиска.\nУсмивката ми бе толкова широка, че лицето ме заболя мъничко.\nВ този миг вратата се отвори и в стаята влезе Аника, следвана от Адна и Шей. При неговата поява въздухът начаса се изпълни с напрежение, като озон пред буря. Рен се отдръпна в другия край на стаята, така че да е възможно най-далеч от него. Не можех да не оценя тази предпазна мярка и дори си наложих да остана на мястото си, вместо да се приближа до Шей, както исках. Нев и Мейсън се спогледаха и не можаха да скрият усмивките си.\n— Ако започнете да се обзалагате — предупредих ги, — със сигурност ще науча. И ще ви накарам да се разкайвате.\nМейсън съумя да си придаде засрамен вид, а Нев извърна очи с лукава усмивчица.\nАдна отиде при Рен и го улови под ръка — привидно нехаен жест, но от вниманието ми не убягна, че пръстите й се сключиха около китката му, сякаш да го подкрепят, докато той се взираше свирепо в Шей.\nАника огледа малката ни глутница с мрачно лице.\n— Вярвам, че сте наясно с променените обстоятелства в живота ви.\nНие кимнахме. Аника се усмихна и се обърна към Тес.\n— Предадоха ми, че имаш предложение за мен?\nТес се изпъна.\n— Става дума за нас, сираците.\n— Нас, сираците? — сбърчи вежди Аника.\nУсетих, че нещо сякаш ме задушава, когато преместих поглед от Тес към Ансел. Тя имаше право. Двамата с Айзък бяха разпределени в Денвър. Сега, когато Чистилището беше изгорено, тя вече не можеше да върши работата си на Берач и да се занимава с контрабанда под носа на Пазителите. Беше изгубила дома си, работата си, партньора си Айзък, както и жената, която обичаше — Лидия. И всичко това, защото ние се бяхме появили, обръщайки целия й свят с главата надолу. Ако някой имаше основание да ни мрази, това бе Тес, ала тя проявяваше единствено добрина към нас и особено към брат ми.\n— Аз и той. — Тес посочи Ансел. — И двамата изгубихме мястото си в света.\n— Неговото положение все още се обсъжда, Тес — напомни й Аника. — Знаеш го.\n— Разбира се. Но мисля, че ще е за доброто на всички, ако той получи възможност да докаже, че може да бъде полезен.\nНаблюдавах я, а подозрението притискаше гръбнака ми. Никой нямаше да експлоатира брат ми, докато аз можех да се възпротивя.\n— Какво имаш предвид? — попита Аника.\n— Аванпостът ми го няма — обясни Тес. — Но все още притежавам умения за изпълнението на основните задачи в Академията. Мога да помагам в градината и в Убежището на Айдис. Бих искала да взема момчето със себе си. Да му предам част от нашите познания.\n— Наистина ли смяташ, че е разумно? — Аника прекоси стаята.\n— Мисля, че би било неразумно да го оставим без работа.\nТес плъзна поглед по ръцете на Ансел. Кожата му беше нашарена с яркочервени резки. По-старите вече избледняваха, а по-новите едва бяха започнали да завяхват.\n— Никога няма да бъде оставян без надзор — продължи Тес. — Ще поема пълна отговорност за него.\n— Бих искала да изпратя и някой Нападател, който да ви придружава — каза Аника.\n— Ако смяташ, че е необходимо.\nТя погледна към Ансел — изражението й красноречиво говореше, че според нея той не представлява заплаха за никого. Докато се взирах в брат си и по-точно в бледата сянка на момчето, което беше някога, се зачудих как изобщо някой можеше да го сметне за опасен. От друга страна, той се бе поддал на влиянието на Пазителите и ни беше предал. Имаше и други заплахи освен бруталната сила.\n— Ще помисля над предложението ти — обеща Аника.\n— Не си правете труда — обади се Ансел, без да се обръща от прозореца.\nТес не реагира на безжизнения му глас, ала Брин преплете пръсти в неговите.\n— Хайде, Ан. Защо не излезеш с Тес? Малко работа ще отвлече мислите ти от… — Тя не довърши.\n— Най-добре е да си остана тук. — Ансел издърпа ръката си от нейната.\nДолната устна на Брин потрепери и на мен ми се прииска да сграбча брат си и да го разтърся, задето се държеше с нея по този начин.\nАника се намръщи и го погледна проницателно.\n— Предпочиташ да останеш затворен?\n— Мястото ми е тук.\n— Да го обсъдим някъде другаде.\nДвете излязоха от стаята. След като Брин направи още няколко неуспешни опита да го накара да проговори, Ансел най-сетне я отблъсна. Тя се изправи и отиде в разтворените ръце на Мейсън, който я прегърна, докато тя плачеше тихичко.\nРен се приближи до мен и Шей изръмжа, но предупредителният поглед, който му хвърлих, го накара да замълчи. Щеше ми се да можех да направя повече. От пристигането на Рен не бях имала възможност да поговоря с Шей насаме и колкото по-дълго го отлагах, толкова повече се тревожех, че той ще изтълкува всичко това погрешно.\n— Мисля, че бих могъл да помогна — прошепна Рен толкова тихо, че само аз го чух.\n— Някой трябва да му обясни, че е възможно да направиш погрешен избор и все пак да заслужаваш втори шанс.\nОт думите на Рен в гърлото ми се спря болезнена буца. Единствен той бе в състояние да разбере как извършеното предателство се бе отразило на брат ми. Може би действително щеше да му помогне.\nКимнах и повиших глас, така че и останалите да ме чуят:\n— Нека дадем на Ансел малко време, за да помисли.\n— Всъщност, това е добра идея — усмихна ми се Адна. — Защото аз съм тук, за да ви разведа на обиколка из нашата бърлога. Още не сте видели колко страхотно е това местенце. Досега сте били само в трапезарията и в стаите си, нали?\n— Аз бях в лечебницата заедно с Итън и Сабин — каза Нев. — Убежището?\n— Значи Нев вече знае къде да намери лепенки, ако му потрябват, но нищо повече. Какво ще кажете? Искате ли да разгледате Академията, за да не се губите из нея?\n— Аз гласувам „за“ — заяви Шей, срещайки погледа ми. — Като се има предвид битката, която смятаме да предизвикаме утре сутрин, това може да е последният ви шанс.\n Леко изменен цитат от песента от седемдесетте години на миналия век „Аз съм жена“, превърнала се в своеобразен химн на движението за еманципация на жените. — Б.пр. ↑


Навици, които предотвратяват появата на ...\nАкнето по лицето е често срещан проблем, но това по тялото също е много неприятно. Може да предотвратите появата му, като елиминирате факторите, които го предизвикват. Тези 6 навика ще ви помогнат да имате здрава и хубава кожа.\nСпете в чисти чаршафи\nТрябва да подменяте чаршафите си най-малко веднъж седмично. Тъй като движението по време на сън оказва натиск върху кожата ви, което води до триене, спалното ви бельо трябва да бъде чисто и без бактерии.\nПотете се… здравословно\nПотта ви е смес от себум, мъртви кожни клетки и бактерии, които запушват порите. Ето защо е от съществено значение да се къпете след по-интензивен ден. Добрата новина е, че изпотяването е чудесен начин да изчистите бактериите от порите, но не забравяйте да изплакнете тези примеси, за да не се абсорбират през кожата.\nИзползвайте лек крем за тяло\nТежките масла са чудесни за борбата със сухата кожа през зимата, но през топлите месеци трябва да смените лосиона за по-лек вариант. Най-добре помислете за нежни кремове, които имат допълнителна SPF защита.\nЕксфолирайте всяка седмица\nЕксфолирането е популярен начин за облекчаване на акнето по тялото, но също така е и превантивна мярка, тъй като премахва мъртвите клетки. Това трябва да е ежеседмична практика, защото ексфолирането твърде често може да раздразни кожата. Тъй като кожата на гърба обикновено не е толкова чувствителна, колкото тази на лицето, може да си позволите малко по-груб ескфолиант като такъв с кафе, например.\nИзползвайте силата на парата\nТоплината и парата от горещия душ помагат за отваряне на порите, а по този начин почистващите продукти достигат до по-голяма дълбочина. Просто не стойте прекалено дълго - препоръчва се максимум 15 минути.\nПредпазете гърба от косата си\nМного от нас произвеждат повече себум, когато е топло, защото топлината увеличава производството на мазнини в нашите себумни жлези. Ако подхранвате сухата коса с масла през лятото, излишната мазнина в този продукт може да доведе до допълнително омазняване, когато кичурите ви падат свободно по гърба. Избягвайте продукти за коса със силикон и сулфати и заложете на натурални.\nБирена мая срещу акне


Официално откриха ВВВУ "Г. Бенковски" в Долна Митрополия | | Плевен прес\nНачало | Новини | Официално откриха ВВВУ “Г. Бенковски” в Долна Митрополия\nОфициално откриха ВВВУ “Г. Бенковски” в Долна Митрополия\nПлевен Прес 20.01.2020\tНовини Напишете коментар 474 прегледа\nДнес, 20-ти януари 2020 година, официално бе открито Висшего военно въздушно училище “Г. Бенковски” в гр. Долна Митрополия. Празничната церемония започна в 10.00 часа в присъствието на президента на Република България – Румен Радев, председателят на ПК по отбрана в НС – ген. Константин Попов, министърът на отбраната Красимир Каракачанов, депутатите Васил Антонов, Чавдар Велинов и Ралица Добрева, областният управител на Плевен Мирослав Петров, председателят на ОбС – Плевен Мартин Митев, кметът на Плевен Георг Спартански, кметът на гр. Долна Митрополия Поля Цоновска, началникът на ВВВУ “Г. Бенковски” ген. Юлиян Радойски, генерали от щаба на ВВС, бивши възпитаници на училището, много граждани и военнослужещи.\nПрезидентът Румен Радев направи преглед на строя, след което свещенослужители от плевенските църкви отслужиха тържествена служба за благоденствие и успех на възстановеното училище. Официално бе връчено и осветеното знаме на училището.\nПоздравителни слова по повод дългоочакваното откриване на военното училище произнесоха ген. Попов, министър Красимир Каракачанов и президентът Румен Радев.\nВсички те подчертаха значимостта на събитието, ролята на ВВС за силата на българската армия и опазване на родното небе, дългогодишната борба за възстановяване на училището, както и бъдещите предизвикателства пред които ще бъде изправено от тук насетне. На преподаватели и курсанти пожелаха успех в овладяване на знанията и уменията, както и опазване на честта на пагона.\nПразникът завърши с тържествен марш на военните роти.\nПредишен Задържаха двама от Дебово за кражба с взлом\nСледващ Красимир Каракачанов: В рамките на две – три години базата на ВВВУ трябва да е завършена